Минтақада яна бир оға...\nИсломий инқилоб санасини нишонлаш баҳонасида Эрон президенти яна узоқ ва яқин давлатларга сиëсий мужда йўллади.\nИсломий инқилобнинг 30 йиллигини катта байрам қилаëтган Эрон ҳукумати ўзининг дунë¸ хусусан минтақа давлатлари учун биродар ва оға эканлигини таъкидлади.\nЭрон Ислом инқилобининг 30 йиллиги мамлакат бўйлаб байрам қилинаëтган айни кунда Теҳрон раҳбари ўз ҳукумати АҚШ билан ўзаро ҳурматга асосланган музокарага ҳозирлигини билдирди.\n10 феврал куни Теҳрон марказидаги Озоди майдонига тўпланган ўн минглаб эронликлар олдида нутқ сўзлаган президент Маҳмуд Аҳмадинежад¸ Барак Обама даврида АҚШ нинг Эрон сиëсати тактикаси эмас¸ балки моҳияти ўзгариши лозимлигини таъкидлади.\nШундай ўзгариш бўлган тақдирда¸ Эрон ўзаро ҳурматга асосланган мулоқотга тайëр¸ дея баëнот берди Аҳмадинежад.\n“Эрон халқи ҳақиқий ўзгаришларни олқишлайди”¸ -дея қўшимча қилди Теҳрон раҳбари.\nБундай баëнотдан бир кун аввал АҚШ президенти Барак Обама Эрон исломий жумҳурияти билан бевосита мулоқотга ҳозирлигини яна бир бор таъкидлади.\n1979 йилги Ислом инқилобидан сўнг америкаликлар дипломатларнинг гаровга олиниши юзасидан икки давлат ўртасидаги муносабатлар буткул тўхтатилган эди.\nПрезидент Обама¸ Эрон ядровий дастури борасида халқаро майдонда кучайиб бораëтган хавотирлар ва Теҳроннинг Ҳамас ва Ҳизбуллоҳ каби ташкилотларни қўллаб-қувватлашига оид айбловларга қарамай¸ Эронга нисбатан янгича ëндашув тутиш ҳақида гапириб келмоқда.\nСешанба кунги маърузасида Аҳмадинежад жаҳондаги қудратли давлат ўлароқ Эрон қолган дунë билан дўстона муносабатда бўлиш истагида эканини баëн қилди.\n- Бугунга келиб Эрон қудратли давлатга айланган бўлса-да¸ у дунëдаги барча давлатлар¸ хусусан минтақадагилар оғасидир. Бугун Оллоҳнинг марҳамати ила Эрон халқининг минтақадагилар билан алоқалари дўстона ва биродаронадир¸ деди президент Аҳмадинежад.\nАйни пайтда¸ Эрон ахборот агентликларининг ëзишича¸ Озоди майдонига йиғилган ўн минглаб эронликлар “Америкага ўлим!”, “Исроилга ўлим!”¸ “Ядровий ëнилғи бизнинг ажралмас ҳаққимиздир!” деган шиорлар кўтариб олган.\nБу издиҳомни кузатган хориж журналистлари¸ бу йилги инқилоб байрамининг Эрон ядровий референдумига айланиб кетганини айтмоқдалар.\nЭрон ҳукумати ҳар йил ўтказиладиган бу каби тантанали тадбирларни исломий инқилобнинг халқ орасида машҳурлиги белгиси сифатида талқин этади.\nАммо амалда аксарият эронликларнинг бу инқилобдан ҳафсаласи пир бўлиб улгурган ва оддий халқ инқилобчиларни адолат ва озодлик каби ўз асос ваъдаларини унутганликда айблаб келмоқда.\nФарда радиосига қўнғироқ қилган эронликлардан бири ҳам инқилобдан ҳафсаласи пир бўлганини яширмади.\n- Бу инқилоб одамларга мусибатдан ўзга ҳеч нарса келтирмади. Ишонмасангиз¸ Эронга келиб¸ одамларнинг яшаш-туришига бир қаранг. Бу ерда бир кун Ғазо куни¸ эртаси Ҳамас куни¸ учинчиси Басиж куни¸ ундан кейин “Америкага ўлим!”, “Исроилга ўлим!” кунлари. Шўрлик эронликлар куни қачон келади¸ буни ҳеч ким билмайди¸ дейди ҳаддан ташқари сиëсийлашиб кетган Эрон муҳитидан безиб кетган оддий халқ вакили.


Jinoyat va jazo – uychinoma.uz\nҲар замон, ҳар маконда тарбия жиддий масала бўлиб қолаверади. Мактабнинг 11-синфини тамомлаётган Н. етуклик аттестациясини олиш арафасидаям тарбиясидаги кемтиклик сабаб бошига ғавғолар орттириб олди. Наманган шаҳридаги З.М.Бобур номли\nЎЗГАНИНГ УМРИГА ЗОМИН БЎЛДИ\nРулга ўтирган ҳайдовчи зиммасига катта юк ортилади. Автоуловни тартиб-қоидага амал қилган ҳолда бошқариш нафақат ўзи, балки бошқаларнинг ҳам соғлиги ва ҳаёти хавфсизлигини таъминлашга хизмат қилади. Акс ҳолда… «Спарк»\nНазорат остидаги А.Ш.га 2020 йилда Норин туман судининг ҳукмига кўра, 1 йил 6 ой муддатга иш ҳақининг 20 фоизини давлат даромади ҳисобига ушлаб қолган ҳолда 1 йил 6\nБаъзан эҳтиётсизлик, баъзан бажараётган ишига масъулиятсизлик, ҳатто бепарволик дея, баҳо берамиз юзага келган нохушликни кўриб. Аслида ҳам шундай. Фуқаро Д.Ж. эндигина 19 баҳорни қаршилаган ёшда Ўзбекистон Республикаси Жиноят\nБУРНИГА СУВ КИРМАГАНЛАР\nКимдир ногаҳон жиноят кўчасига кириб қолиб, қаттиқ пушаймон бўлади, руҳан изтироб чекади, кўча-кўйда бошини эгиб юради. Бундай тоифадагилар тезда тузалиш йўлига киради. Бироқ баъзилар эса… Ҳамюртларимиз Қ.Р. ва\nҲУШЁРЛИК БОЙ БЕРИЛГАЧ…\nФалокат оёқ остида. Аммо унинг келиб чиқишига аксарият ҳолларда кишиларнинг бепарволиги сабаб бўлади. Ҳамюртимиз М.Н. тумандаги ташкилотлардан бирига тегишли «ISUZU» русумли автоулов ҳайдовчиси бўлиб ишларди. Иш кунларидан бирида\nТОМОҚҚА ТИҚИЛГАН ТЕКИН ЛУҚМА\nЁши қирққа яқинлашган бўлса-да, бир ҳунарнинг бошини тутмаган М.Д. учун суднинг қора курсиси нотаниш эмасди. У аввал ҳам қилмиши учун жазо олган ва бу хатосидан хулоса ясмаганди. Шу\nҚАЛБАКИ ҲУЖЖАТЛАР ТАЙЁРЛАШ – ҚОНУНГА ХИЛОФ\nФуқаро А.Ш. Ўзбекистон Республикаси Вазирлар Маҳкамасининг 2018 йил 15 мартдаги «Автомобилда юк ва йўловчиларни халқаро ташишни янада тартибга солиш чора-тадбирлари тўғрисида»ги 202-сонли қарори билан тасдиқланган Низомнинг 32- ҳамда\nЖАФО ҚИЛГАН, ЖАФО ТОПАР\nУчқўрғонлик А.Э. учига чиққан фирибгар чиқиб қолди. У дастлаб таниши Т.Ш.нинг ишончига кириб, ундан 200 АҚШ доллари олиб қайтармади. Кейинчалик Т.Ш.нинг тракторини соатига 200 минг сўмдан тўлаш шарти


Полша Россиядан олинадиган хом ашёга махсус солиқ жорий этишни таклиф қилди\nПолша Россия энергетика ресурсларига махсус солиқ жорий этишни таклиф қилмоқда\n3 May 11:40 Жаҳон\nЕВРОПА ИТТИФОҚИ Полшага Россияга солиққа хом ашё энергия ташувчисига боғлиқ\nПолша Европа Иттифоқини Россия энергетикасига қарамликни камайтириш жараёнини тезлаштиришга ишонтирадиган махсус солиқни таклиф қилди.\nПолша Брюсселдаги саммитда Россия Федерациясидан олинадиган хомашёга солиқ солиш таклифини тақдим этади.\nБу ҳақда Полша иқлим ва атроф-муҳит вазири Анна Москва маълум қилди.\nУнинг сўзларига кўра, бундай солиқ ЕИ мамлакатларини Россия энергетикасига қарамликни камайтириш жараёнини тезлаштиришга ишонтиради.\n«Мен бу таклифни батафсил тақдим этаман. Бу махсус тўлов, солиқ бўлади, унинг миқдори Россия хомашёсига боғлиқлик даражасига боғлиқ бўлади. Шубҳасиз, солиқ ҳар хил турдаги хом ашёларга тегишли бўлади. Бундай қадам мамлакатларни Россия Федерациясига қарамликни камайтириш суръатларини жонлантиришга ундаши керак», деди Анна Москва.\nУнинг таъкидлашича, Полша ҳукуматининг таклифига кўра, солиқ Россиянинг барча хом ашёлари: кўмир, газ, нефт ва бошқа хом ашё ҳосилаларини қамраб олади. Янги солиқ Европа иқтисодиётини декарбонизация қилишга хизмат қилувчи углерод савдоси тизимидан кейин моделлаштирилади.\nБМТ Бош Ассамблеяси Украина бўйича тарихий резолюцияни қабул қилди


Катталар йирик ҳисобда ютқазган кунда олимпиячилар йирик ҳисобда ғалаба қозонди\nКатталар йирик ҳисобда ютқазган кунда олимпиячилар...\n22.03.2019 19:07 0 141\nЎзбекистон олимпия терма жамоаси Осиё чемпионати саралашини анча муваффақиятли бошлади ва Ҳиндистонни йирик ҳисобда мағлубиятга учратди.\nАммо ўйинда буткул бошқача натижа қайд этилиши ҳам мумкин эди. Учрашувнинг дастлабки дақиқаларида Ҳиндистон олимпия терма жамоаси икки марта қулай вазиятга эга бўлди, аммо зарбалар тўғри дарвозабоннинг ўзига йўлланди. Аксинча, Любинко Друлович қўл остида илк расмий ўйинда майдонга тушган Ўзбекистон олимпия терма жамоасининг ўйини биринчи бўлимда умуман қовушмади. Фақат 43-дақиқада Ҳиндистон дарвозасига белгиланган пеналти бўлимни қутқариб қолди. Зарбани Ислом Қобилов аниқ йўллади - 1:0.\nИккинчи бўлимда ҳам ўйин деярли шундай кўриниш олганди. Фақат захирадан Бобир Абдуҳолиқов ва Жасур Яхшибоев туширилгач вазият ўзгарди. Ўзбекистон олимпия жамоасининг ўйинига мазмун кирди ва жамоамиз йирик, 3:0 ҳисобида ғалаба қозонди.\nЭслатиб ўтамиз, бироз вақт муқаддам Ўзбекистон миллий жамоаси China Cup мусобақасида Уругвайдан худди шундай ҳисобда мағлубиятга учраган эди.\nҲиндистон U-23 — Ўзбекистон U-23 0:3 LIVE\nГоллар: Исломжон Қобилов 45 пенальти, — 0:1. Бобир Абдихолиқов 79, — 0:2. Бобир Абдихолиқов 83, — 0:3.\nҲиндистон U-23: 1.Дираж Сингх, 3.Анвар Али, 4.Голуи Сартак, 7.Анируд Тапа, 8.Винит Раи (C), 9.Даниэль Лалхлимпуия, 12.Абдул Сахал, 17.Раҳул Канноли Правин (11.Комал Татал, 55), 19.Лаллианзуала Чангте, 21.Гаурав Бора, 22.Нишу Кумар (2.Асиш Раи, 86).\nЎзбекистон U-23: 1.Умиджон Эргашев, 2.Исломжон Қобилов (C), 5.Дилшод Саитов, 6.Нурилло Тўхтасинов (Ойбек Бозоров, 80), 7.Остон Ўрунов, 8.Ислом Кенжабоев, 11.Миржаҳон Мираҳмадов (9.Жасурбек Яхшибоев, 64), 15.Ойбек Рустамов, 16.Азизбек Амонов (10.Бобир Абдихолиқов, 52), 19.Илҳомжон Алижонов, 20.Ҳусниддин Ғофуров.


БУ ОЛАМДА ОҚ АТИРГУЛДЕК АЁЛ БОР ЭДИ... У МЕНИНГ ОНАМ ЭДИ » MUZAFFAR.UZ\nБУ ОЛАМДА ОҚ АТИРГУЛДЕК АЁЛ БОР ЭДИ... У МЕНИНГ ОНАМ ЭДИ\nНарпайнинг чанг кўчаларида бола кўтариб олган,бир қўлида катта тугунчали аёл далага, пахта чопиғига кетаяпти. Орқасидан 3 ёшли сингилчасини қўлчасидан ушлаб олган 6 ёшли қизалоқ. Дала шийпони жуда узоқ. Қизалоқнинг оёқлари толиқиб кетади. Шундай бўлсада синглисини ўйлайди. Синглисини гоҳ опичлаб олади,гоҳ туширади. Синглиси тушириши билан инжиқлик қилиб йиғлай бошлайди. Қизалоқ уни яна опичлаб олади. Бўйи энгашганидан тупроқ кўчадан бошқа ҳеч нарсани кўрмайди. Орқасида сингилчаси, қизалоқ ерга қараб кетаётиб бир нарсани орзу қилади: “Қани энди олдимдаги тупроқ кўчадан икки дона канфет чиқиб қолса эди. Биттасини синглимга берар эдим,биттасини ўзим еяр эдим”.\nЙўқ, қизалоқ бу чанг кўчалардан жуда кўп марта ўтди.Унинг олдидан икки дона конфет чиқмади. Кейинги йиллар у укаларини кўтариб ўтди. “Қани эди олдимдан икки дона конфет чиқиб қолса эди,биттасини укамга берар эдим.Биттасини ўзим еяр эдим”.\nҚизалоқ 9 ёшида онасидан жудо бўлди. Бир оилада етти гўдак ярим етим қолди. Энди бу чанг кўчалардан унинг кичкина юраги катта айрилиқни зўрға кўтариб ўтарди. Бу қизалоқ мен эдим. Саккизинчи фарзандини туғиш арафасида, қирқ уч ёшида вафот этган муштипар аёл-менинг онажоним эди. Онажонимнинг исми-Муқимтош эди. Бобом ва момомнинг фарзандлари кетма-кет нобуд бўлавергач, Оллоҳнинг розилигини сўраб,шу қизимиз ўлмасин,тошдек муқим турсин,деб Муқимтош дия атаган эканлар. Афсус ўша бебаҳо тош ҳам бўлакланиб,бир коса сувдек тўкилиб кетди. Биз суяниб турган жуда улкан тоғ қулади. Етти гўдак ер парчин бўлиб йиқилдик. Қанотларимиз қирқилди. Атрофимизда болалар парвоз айлаб, учиб юришар эди.\nБизнинг парвозимиз кечикиб кетди. Кейинчалик билсам, оналарининг бевақт ўлими туфайли юраклари яра бўлган гўдаклар ўзбекистонда кўпчилик экан. Уларнинг оналари ҳам менинг онам каби ўша пайтдаги давлатга ҳам, ҳукуматга, раҳбариятга ҳам керак бўлмаган.\nХудди шунингдек биз ўзбек болаларининг фожиаси ҳеч кимни ташвишга солмаган экан. Бизнинг оналаримиз,орзуларимиз,келажагимиз,соғлигимиз пахта деган якка ҳокимдан кейин, учинчи, тўртинчи, бешинчи...ўнинчи ўринларда турар экан.\nБиз етти фарзанд ерга қараб ўсдик. Шу гўдаклар ўксимасин деб, ҳолимиздан хабар олиб,байрамларда янги кўйлаклар тикиб берадиган холам ҳам орадан уч йил ўтиб вафот этдилар. Унинг исми Санггул эди. Бу тошгул деганидир. Бечора бобом ва момом бу қизларини ҳам бевақт ўлмасин деб,шундай аташгани экан. Замоннинг аёл тақдирига бефарқлиги тошгулни ҳам чил-чил синдирди. Холим ҳам онам каби гўзал эди. Қишлоқдагилар уни ёшлигидан- Парзод- деб,аташар эдилар. Холамнинг орқасидан ҳам етти фарзанд зор йиғлаб қолаверди. Йўқ! Биз билан ўн тўрт фарзанд қақшаб қолавердик. Юрагининг икки бўлагидан жудо бўлган,ўн тўртта набирасининг кўзларидаги қайғусини кўтаролмаган моможоним - Санобар энам ҳам холажоним вафотидан икки йил сўнг, адо бўлган омонатини яратгангга топширди.\nАна энди бизнинг ҳаётимизни, оҳ, эссизгина болалигимизни тасаввур этаверинг. “Оналик етим гул етим,онасиз етим шўр етим” деган, нақл бор эди эл ичида. Бу дегани онанг тирик бўлса отасизлигинг билинмайди,агар онанг йўқ бўлса,пешонангни шўри ўшадир дегани экан. Биз ўша шўрлик етим бўлиб ўсдик. Ҳали ҳам онасизлигим билинади...Ҳали ҳамон онаси борларни кўрсам онамни эслайман. Ҳали ҳамон бировнинг онаси вафот этибди деса,ўшанинг олдига ҳаммадан олдин дод ,деб борувчи шўрида бағирман,сарғайган сағирман...\nМен сабрман, мен бардошман. Мен умидман,мен орзуман. Истиқлолни,юрт эъзозини кўролмай,хазон бўлиб кетган юзлаб,минглаб Муқимтошларнинг Санггулларнинг,Тошгулларнинг тилагиман.\nИстиқлолгача ўзбек аёл ким эди? Ҳаммаси деҳқон эди. Ҳаммаси пахтакор эди,чўпон эди,кийгани чопон эди. Нимжон бўлсада,камқон бўлсада,бола туғавериши керак бўлган ,жони борлиги унитилган темир эди. У даладами? Уйдами? Аравадами? Юк машинасидами? туғавериши керак эди. Қон кетишиданми? Нафас етишмаслигиданми? Қон босимиданми? Жигар эзилишиданми? Ўпка силиданми? Оддий кўр ичакданми? ўлиб кетавериши керак эди,қирилиб кетавериши керак эди.\nОиламизнинг еттинчиси Собиржон укам ҳали икки ёшга тўлмаган эди. Онажоним саккизинчисига ҳомиладор бўлдилар. Негадир у бу ҳолати учун биздан уялиб юрди. Қандайдир айбдордек. Ўша кезларидаги ҳолати гўё,бир ишни рухсатсиз қилиб қўйган гўдакдек, яъни пиёлани билмай синдирганмияй, сутни тўкиб юборганмияй болачадек ҳадик билан юрарди. Биз эса яна битта укамиз бўлади деб,бундан хурсанд бўлдик. Биздан бошқа ҳеч кимни онамнинг саккизинчи болага ҳомиладорлиги қизиқтирмади. Ҳатто отам ҳам унчалик хурсанд эмасдек эди. Бечора онам чумолидек оғир меҳнат қилишдан тўхтамади. Ҳар икки куннинг бирида хамир қориб, тандир – тандир нон ёпар эди. Бизнинг унга раҳмимиз келар аммо, у қилган оғир ишларни қила олмас эдик. Нон ёпса тандирга ғўзапоя ташиб берар, кир ювса сиқишиб юборар эдик холос. Отам кечқурин ишдан келардию овқатдан сўнг тошдек қотиб ухлар эди. Бирор марта онамдан “Аҳволинг қандай? “ –деб сўрамас эди. Онам кундан – кун оғирлашиб борар эди. Изғирин қиш кунларида ҳам у нон ёпиб, сигир соғиб, куви пишишдан, етти бола ва эрининг кирини ювишдан озод бўлолмади. Кечқуринлари ҳолсизланиб ўтириб қолса кичкинтой укам кўксага бош қўйиб оларди. Тўғри ҳали унинг ҳам она сути оғзидан кетмаган эди. Унинг ҳам онасининг пинжига тиқилишга, ҳидини ҳидлашга ҳаққи бор эди. Аммо, она сутидан эрта ажратилган етмагандек, ўзи хоҳлаганчалик она бағрида бўлолмасди. Гўдакнинг инжиқлигини,аразини онам тоқат билан кўтарар эди. Онамнинг асосий вақти тандирхона ва ошхона, молхонада ўтарди.\nРўзғорнинг ошхонаси ва тандирхонаси билан отамнинг ҳеч ҳам иши бўлмаган.\nҚаҳратон қиш кунларининг бирида усти айвон қилиб ёпилмаган тандиримиз ёмғир ва қор таъсиридан уюб, қулаб тушди. Энди онам қишлоқнинг нарига томонидаги ота – онасининг уйига бориб нон ёпиб келар эди. Ўзимизнинг тандир нурамаганида нон ёпиб бўлгач, тандир чўғини сандалига солиб бизни иссиқ кулчалар билан сийлар эди. “Мана оёқларинг ҳам ичларинг ҳам иссиқ бўлади”, - дердилар қувониб.\nҲеч эсимдан чиқмайди онам бечора момомнинг тандирида нон ёпиб, чўғини эски пақирга солиб бизга олиб келгани... Ўчоқ бошининг қорларини кураб, ҳўл ўтинларни минг бир азобда ёқиб,қорларни эритиб кир ювардилар. “Қорнинг суви яхши, кир тез оқаради”-деб хурсанд бўлар эди бечорагинам. У аёзли қиш кунларини онам шундай азоб билан ўтказди. Бизнинг қишлоғимизда нонвойхона умуман бўлмаган. Буханка нонни эса одамлар станцияга чиқиб поезднинг проводникларидан сотиб олар эди. У ҳам доимий эмас эди албатта.\nҚиш тугаб баҳор кириб онамнинг “ойу куни” яқинлаша бошлади. У ўзи хоҳласа ҳам илгаригидек чаққон ҳаракат қилолмас эди. Ўша оғир кун ёдимда. Эрталаб онам ўрнидан турай деб қўзғолувди кўзи тиниб ўтириб қолди. Анча ўтиргач, ўзига келди ва нонушта тайёрлади. Отам ишга, акам ва опам мактабга кетди. Менинг дарсим тушликдан кейин бошлангани учун уйда эдим. Укаларимга қараб ўтирибман. Молхона томонга кетган онам соат 10 ларда уйга кириб ётиб қолди. Менга “Югур қизим момонгни айтиб кел. Момонг йўлда табиб Омоной аммани олиб келсин. Мени тобим йўқ тез келсинлар” деди. Мен шамол тезлигида онамнинг онаси Санобар момомникига югурдим. Момом онамнинг аҳволидан хабар топгач,Омоной аммамни эргаштириб бизникига келишди. Онамда қон кетиш бошланиб аҳволи оғир эди. Шунда момом менга “Укаларингни Санггул холангникига олиб бориб ўзини бу ерга юбор, уйдан бобонгга ҳам айт бу ерга келсин!”-деди. Мен укаларимни Санггул холамникига қўйдиму, бобомни олдига боридим, бобом “Оқ йўрға” лақабли отига мени мингаштириб етиб келди. Биз бобом билан уйга кирганимизда Омоной амма “ Бечора туғаолмаяпти”- деди. Мен қўрқувдан ташқарига чиқиб йиғлаб ,худога илтижо қилиб ўтирдим. Ичкарида онам гоҳ ҳушидан кетиб, гоҳ ўзига келиб икки йўл орасига бориб келар эди. Ичкарида нима маслаҳат бўлдию бобом отига миниб уйлари томонга кетди. Ҳаялламай бобом ов милтиғини кўтариб келдилар. Бобом Омоной аммамнинг маслаҳати билан инс- жинсларни қувдимияй, онамни ҳушига келсин дедимияй, уйимиз бурчакларига қарата ўқ узди. Аммо, онам кўзини очмади. Қишлоқда телефон йўқ, “Тез ёрдам” машинаси ҳақида гап бўлиши мумкин эмас. Бир кишида енгил машина бор у ҳам ишга кетган ҳозир уйида йўқ. Уйдаги таҳликали ҳолатдан хабар топгандай бир юк машинасини миниб отам ишдан қайтиб келиб қолди. Улар: отам, бобом, шопир ва Санггул холам онамни катта кўрпага солиб , тўрт томонидан кўтариб машинанинг бортига чиқардилар. Улар онамни туман маркази туғриқхонасига олиб кетишди. Юк машинасида онамнинг ёнида отам, бобом ва момом кетдилар. Мен билан уйда қолган холам йиғлаб –йиғлаб қип қизил қон бўлиб ётган кўрпа -тўшакларни совуқ сувда чайиб сўрига ёйиб қўйдилар. Кечқурин эшитишимча онамни операция қилишиб ичидаги нобуд бўлган болани олиб ташлашибди. Ўлик туғилган чақалоқни отам қандай дафн этгани айтишни ўзи оғир... Операциядан бир кун ўтиб онам кўзини очган. Шифохонага бизни олиб боришмади. Фақат катталар бориб келар аммо ҳеч бирининг ичига чироқ ёқса ёришмас эди. Онам бир ҳафта шифохонада ўлим билан олишди...\n1970 – йил 9 март. Кечаси билан “Қоплон” лақабли итимиз бехосият увлаб чиқди. Эрта тонгда мудҳиш хабардан юракчаларимиз бўлак – бўлак бўлди. Уйимизга қариндошлар келиб дод, фарёд билан онамни сўнгги бор ўз уйига “меҳмон” бўлиб келишига тайёргарлик қилишди кейин тумонат одам йиғилганини эслайман. Кўздан ёшимиз дарёдек оқди аммо фойдаси йўқ. Онам билан бирга уйимиздан қут – барака чиқиб кетди. У ўз топган даромадига қурилган янги ҳовлида яйраб яшамади. Онамдан кейин ҳовлимизда йигирматалаб сигиру новвос, юзлаб парранда, сон – саноқсиз қўйу эчки боқилмади. Онамнинг вафотидан сўнг ундан қарз олган қишлоғимиз аёллари қарзларни бирин – кетин бизга бериб кетишди. Биттаси 11 сўм( ўша пайтда 4 келограм гўштнинг пули), бири 25 сўм, бири иккита қўйнинг пули ташлаб кетганини эслайман.\nМен бу инсонларда ҳақиқий муслималик эътиқодини кўриб қойил қолганман.\nОнам оқ атиргулларни яхши кўрар эди. Ҳовлимизда эрта баҳордан то совуқ кузгача атиргуллар очилиб турар эди. Ўша йили қиш қаттиқ келиб атиргулларни ҳам совуқ уриб кетди. Ёзи билан ҳовли файзсиз турди. Бу йили баҳорда отам билан опам кўчат бозорига бориб оқ атиргул кўчатини олиб келмоқчи бўлишди. Афсуски, кўчатчи ўзида оқ атиргул кўчати йўқлигини фақат қизил атиргул кўчати борлигини айтибди. Қуриқ қўл билан қайтмайлик дия отам ва опам бор кўчатларни олиб қайтишди. Кўчатларни ҳафсала билан парваришладик. Ёзнинг иссиқ кунларида атиргуллар ғунчалай бошлади. Ажойиб кунларнинг бирида чаппар уриб очилган атиргулларнинг тенг ярми оқ атиргуллар эканини кўриб ҳайратда қолдик. Онам яхши кўрган оқ атиргуллар. Биз бу мўъжизанинг сири – синоатига етолмадик.\nОтам атайлаб таниш кўчатчиникига бориб “Холбой ака атиргул кўчатларингизни орасида оқ атиргуллар ҳам бор эдими?”-деб сўрабди. Холбой тоға эса “Йўқ, ўша келганингизда ҳам оқлари йўқлигини айтувдим, мана ҳовлимни қаранг ишонмасангиз”-дия қизил атиргулларини кўрсатибди.\nНе бўлганда ҳам ҳовлимизда онам яхши кўрган оқ атиргуллар очилиб ётибди. Тонгда туриб уларнинг ёнида дуо ўқилса улар шундай хушбўй таратадики, ҳатто йўлдан ўтаётган одамлар ҳам - ҳовлиларингдан атиргул ҳиди келади –деб ҳавас қилишади.\nҲа, бу оламда оқ атиргулдек бир аёл бор эди. У атиргулдек назокатли, нафосатли эди. Уни қисматнинг совуқ изғини хазон қилди. Уни замонининг шавқатсиз бўрони ҳалок этди. Уни лоқайдлик суғуриб отди.\nАммо, у кучли эди. У барибир кўкариб яшил япроқ ёзди. У барибир ғунча очди. У илдизини чуқур олган экан. Унинг уфори оламни тутади. У ғарқи латофат, пайванди муҳаббат, соҳибаи жасорат эди. У йўқолиб кетмади. У йилдан-йилга кўпайиб бормоқда.\nҲар баҳор унга қараб “ Бу оламда оқ атиргулдек бир аёл бор эди. У менинг онам эди “- дейман.\nЧоп этилган: 22-08-2020, 14:29\nКўрилган: 1 350\nЧоп этилган: 12-01-2020, 20:40


Оқ Уйнинг билдиришича¸ келаси ойда Президент Жорж Буш Яқин Шарқ лидерлари билан бир қатор учрашувлар ўтказади.\n04 март 2021, Тошкент вақти: 01:35\n12 апрелда Буш Миср Президенти Ҳусни Муборак билан Техасдаги дала ҳовлисида учрашади. Ундан икки кун ўтиб¸ Исроил Бош Вазир Ариел Шарон билан Вашингтонда мулоқот қилади. 21 апрелда эсаИордания Қироли Абдуллони қабул қилади.\nОқ Уйга кўра¸ учрашувларда террорга қарши кураш ва Исроил-Фаластин тинчлик масаласи муҳокама этилади.


Янги Орлеандаги ҳақиқий вампирларни ўрганган тадқиқотчи Жон Эдвард Браузнинг сўзларига кўра, ушбу жонзотлар ҳақидаги барча воқеалар ҳақиқатдир. Луизиана университети ходими тадқиқотлари натижалари жуда таъсирли бўлганини айтди, деб хабар берди “Planetanovosti.com”портали.\nТадқиқот “Атланта Вампирлар Иттифоқи” томонидан ўтказилган. Унинг давомида АҚШда камида 5 минг ҳақиқий вампир яшаши аниқланган. Янги Орлеан шаҳрида уларнинг сони тахминан 50 тани ташкил этиб, уларнинг баъзилари инсон қонини ичишса, бошқалари инсон қуввати билан озиқланадилар.\nАниқланишича, ушбу ҳудудда кичик гуруҳлардан ташкил топган вампирлар ҳамжамияти ҳам мавжуд бўлиб, улар гот, жодугар ва бутпараст гуруҳлар экан.\nТадқиқотчининг айтишича, Янги Орлеан вампир фаолиятининг ўчоғи бўлиб, ҳудуд бошқа шаҳарларга қараганда энг кўп "қон тўкувчилар" га эга. Тадқиқотчининг таъкидлашича, барча вампирлар муайян қоидаларга амал қилишади. Масалан, овқатлантириш пайтида улар "ўлжа" га зарар етказмайди: ҳамма нарса ўзаро келишув билан содир бўлади. Қон стерил асбоблар билан чиқарилади ва протседурадан олдин текширилади.\nТашқи томондан, вампирлар одамлардан фарқ қилмайди, шунинг учун уларни топиш деярли мумкин эмас, дея сўзини якунлаган тадқиқотчи.\nКиритилди: 21:45 05.12.2019. Ўқилди: 5943 марта. Фикрлар сони: 0 та.


Эрон Францияга нефть етказиб беришни бутунлай тўхтатди - Zamin.uz\n10:30 / 11.08.2018\nЭрон Францияга нефть етказиб беришни бутунлай тўхтатди\n"Эроннинг нефть экспорти суткасига 90 минг баррелга камайиб, 2,19 миллион баррелгача тушиб кетди, сабаби Европадаги истеъмолчилар нефть сотиб олишни қисқартирмоқда, Жанубий Корея эса Америка санкциялари тикланиши арафасида нефть сотиб олишни буткул тўхтатди", — деб маълум қилди Халқаро энергетика агентлиги ўзининг ойлик ҳисоботида.\nАгентликнинг билдиришича, Эроннинг Европага нефть экспорти июлда суткасига 410 минг баррелни ташкил этган. 2017 йилда эса бу кўрсаткич суткасига 750 минг баррелга тенг бўлган. Францияга нефть етказиб бериш бутунлай тўхтатилган.\nШу билан бирга, июль ойида Эроннинг Осиё мамлакатларига нефть экспорти ошган – суткасига 1,65 миллион баррел. Бунга Хитой ва Ҳиндистоннинг нефть сотиб олишни кўпайтиргани сабаб бўлган.\nАҚШ президенти Дональд Трамп шу йилнинг май ойида Эрон билан ядровий келишувдан чиқишини ва Эронга нисбатан нафақат аввалги, балки янги санкцияларни жорий этишини маълум қилганди. “Замин” янгиликларини “Youtube”да кузатиб боринг\n21-12-2018, 17:00, Дунё\n7-12-2018, 22:08, Дунё\nЭрон нефть нархи 40 долларгача арзонлашишини прогноз қилди\n5-12-2018, 00:16, Дунё\n17-08-2017, 15:34, Дунё\nЯнгиликлар » Дунё » Эрон Францияга нефть етказиб беришни бутунлай тўхтатди


6 ойлик қизалоқ сув чанғисида учди (Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 6 ойлик қизалоқ сув чанғисида учди (Видео)\t13:22, 28 май 2016\tФлорида штатида яшовчи олти ойлик Зила Сент-Онж исмли қиз ҳали эмаклашни, юришни ва гапиришни билмасада, сув чанғисида учишни билади. Яқинда Зила дунёдаги энг ёш сув чанғисида учувчи қиз бўлди. У кўл бўйлаб, 200 метрдан ортиқ масофани мустақил сузиб ўтди.\nҚизалоқнинг ота-онаси Кейт ва Лорен – профессионал тарзда сув чанғиси билан шуғулланишади. Зила туришни ўрганганида унинг ота-онаси турникни қаттиқ ушлаб тура олишини тушуниб, уни сув чанғисида синаб кўришга қарор қилишди.\nЗила учун махсус кичкина сув чанғиси яратилди ва машғулотлар бошланди. 21 май куни бўйи 76 сантиметр, вазни 9 кило бўлган Зила соатига 11 километр тезликда сувда 200 метр масофани сузиб ўтди. Қизалоқнинг хавфсизлиги унинг яқинлари томонидан таъминланди.\nМинг марта эшитгандан бир марта кўрган афзали, ўзингиз қизчанинг маҳоратига баҳо беринг!


Видео: Alibaba’дан 31 минг долларга спорткар буюртма қилиб алданган блогер - Daryo\n15:45, 19.09.2020 49746\nВидео: Alibaba’дан 31 минг долларга спорткар буюртма қилиб алданган блогер\nYouTube’даги The Inja ники остида фаолият кўрсатувчи блогер Хитойнинг дунёга машҳур Alibaba сайти орқали буюртмани амалга ошириб, фирибгарларга алдангани тўғрисида видеоролик эълон қилди. Эркак 31 минг долларга Qiantu К50 электрокупени харид қилган, бироқ унга кичкина, номаълум электрохетчбекни етказиб беришганида ҳайратга тушган.\nQiantu К50 Хитойнинг Qiantu Motor компанияси томонидан яратилган люкс электромобил ҳисобланади. Купе 400 от кучига эга тўлиқ электродвигатель билан жиҳозланган. Спорткар соатига 100 километр тезликка беш сонияда эриша олади. Моделнинг максимал тезлиги эса 200 км/соатга тенг. Шимолий Америкада автомобилнинг расмий нархи 125 минг долларни ташкил этади.\nБироқ Alibaba сайтида купе 31 минг доллардан сотилган. Эълонда марканинг логотипи туширилган ва спорткар номи келтирилган сурат бўлмаган. Бироқ бу каби фактлар блоглерни тўхтатиб қола олмаган. Эркак пул тежаш мақсадида сотувчига ишонган.\nУзоқ кутилган контейнерни очган блогер унинг ичидан номаълум фирма томонидан ишлаб чиқарилган кичкина оқ-пушти электрохетчбекка дуч келган. Шунингдек, у икки эшикли машинани ясашда ишлатилган материаллардан ҳам ҳайратга тушган. Автомобиль арзон пластикдан ясалган.\nБлогер ўзининг омадсиз хариди ҳақида YouTube’да бўлишган. Аввалига сотувчи фирибгарлик ҳолатини тан олишни истамаган. Бироқ видео юз минглаб маротаба томоша қилингач, харидор қисман компенсация олишга муваффақ бўлган, бироқ бунинг эвазига у видеороликни каналидан ўчириб ташлаши керак.\nAlibaba Хитойнинг таом етказиш сервисидаги улушини 100 фоизга етказади\nAlibaba асосчиси Жек Ма Хитой ривожи учун ҳисса қўшган 100 инсон рўйхатига киритилди\n21:43, 06.10.2020 99421\n06:00, 07.10.2020 77802\n13:23, 14.09.2020 64937\n20:21 Бугун 1232\n20:18 Бугун 1315\n20:10 Бугун 1029\n19:53 Бугун 4448\n09:45 Бугун 116997


ЭГРИ НИЯТЛИ МЕҲМОН\nҒИРА-ШИРА КЎРИНАР БИР ҚАЙИҚ\nАмударёнинг нариги қирғоғидан бу қирғоғи томон сузиб келаётган резина қайиқ ойнинг ёруғида ғира-шира кўзга ташланарди.\nАпрелнинг боши бўлгани учун тунги салқин этни жунжуктирарди. Қамишзор ичида яшириниб турган «мижоз» қайиқнинг яқин келишини сабрсизлик билан кутарди. Ниҳоят сувнинг шалоплаши эшитилди. Қайиқдан полиэтилен қоп орқалаган бир киши тушди. Унинг шериги эса бир нимани сездими, негадир қайиқни тезда орқага буриб, нариги қирғоқ сари сузиб кетди.\n«Мижоз» қамишзордан чиқиб, қоп кўтарган киши томон юрди. Иккови овоз чиқармай кўришишди. «Мижоз» юк эгасига бир даста пул тутқазди. У қопни «мижоз»га бериб, пулни санаб кўрди. Ҳақиқатан ҳам 7500 АҚШ доллари эканлигига ишонч ҳосил қилгач, чўнтагига жойлади.\n– Қопдаги «мол» қанча? – паст овозда сўради «мижоз».\n– Келишганимиздек, ўттиз кило.\n– Яна қачон «мол» олиб келасиз? – пичирлаб сўради «мижоз».\n– Кейинги ҳафта, – паст овозда жавоб қайтарди «юк» олиб келган киши. «Меҳмон» хайрлашиш учун қўл узатган эди, «мижоз» унинг қўлидан маҳкам ушлаб, ўзининг орган ходими эканини айтди. Шу пайт яна бир неча ходим келиб, «меҳмон»ни чегара постига олиб келишди.\nУнга терговчи гиёҳвандлик воситасини сотишда гумон қилинаётганлигини айтиб, ҳақ-ҳуқуқларини тушунтирди. Жумладан, гапирмасликка ҳаққи борлигини, ҳар бир гапидан ўзига қарши, яъни жиноят содир этганлигини исботлаш мақсадида фойдаланилиши мумкинлигини эслатди.\nЛекин жим туришдан нима наф?! Шундоқ ҳам ўзи қўшқўллаб «мижоз»га узатган қоп ичидаги опий гиёҳвандлик моддаси унинг жиноятига гувоҳлик бериб турибди-ку. Бундан ташқари, ўз қўллари билан олиб, чўнтагига жойлаган 7500 АҚШ доллари-чи?!\nХуллас, юртимиз чегарасидан ноқонуний ўтган Афғонистон Ислом Республикаси фуқароси Нормуҳаммад Икром ўғли (исм-шарифи ўзгартирилди) айбига иқрор бўлиб, терговга ёрдам беришни маъқул кўрди.\nТирикчилик тошдан ҚаттиҚ\n– Тайинли бир ишим йўқ, – дея сўз бошлади Нормуҳаммад сўроқ пайтида. – Қарамоғимда уч нафар фарзандим бор. Уларни мардикорчилик қилиб боқаман. Бир куни бозорда бирор мижоз чиқармикан деб кутиб турганимда нотаниш киши олдимга келди. У: «Бир иш бор, яхши ҳақ тўлайман», – деб қолди. Нима ишлигини сўраганимда, Амударёдан Ўзбекистон қирғоғига резина қайиқда бир полиэтилен қопда гиёҳвандлик моддасини ўтказиб беришим кераклигини айтди. Қирғоқда мени ишончли «мижоз» кутиб олишини, хизмат ҳақига 2000 АҚШ доллари олишимни эшитиб, дарҳол рози бўлдим.\nНормуҳаммад бир оз сукут сақлаб, яна гапида давом этди:\n– Чунки бунча пулни тушимда ҳам кўрмаган эдим. Биз томонларда кунлик бўлса ҳам иш топиш қийин. Шунинг учун бирданига шунча пулга эга бўлишимни ўйлаб қувониб кетдим.\nТерговчи сўроқ қилишни давом эттирди:\n– Бу қилмишингиз оғир жиноят эканлигини билармидингиз?\nНормуҳаммад ерга тикилиб паст овозда жавоб берди:\n– Билардим... Лекин тирикчиликни ўйладим...\n– Мамлакатимизга олиб ўтган заҳри қотилингиз қанчадан-қанча оилаларга ғам-ташвиш, кулфат келтиришини-чи? Буни ўйламадингизми?\nНормуҳаммад терговчининг саволига жавоб топа олмай, бошини эгганча анча пайт жим қолди. Кейин йиғламсираб гапира кетди:\n– Болаларимни боқишим керак. Мен қамалиб кетсам, уларнинг ҳоли не кечади. Минбад жиноят кўчасига кирмайман. Ялиниб-ёлвораман, мени қамаманглар. Фарзандларимга раҳмингиз келсин.\n– Буни суд ҳал қилади, – деди терговчи унга ачинганча тикилиб. – Аммо нима бўлганда ҳам жиноятга жазо муқаррарлиги аниқ.\nАшЁвий далиллар тилга кирганда\nЭкспертиза текшируви чоғида салкам ўттиз килолик «юк» опий гиёҳвандлик моддаси эканлиги аниқланди. Нормуҳаммад чўнтагидан чиқариб берган 7500 АҚШ доллари ҳам, «мижоз» билан мулоқоти муҳрланган аудиоёзув ҳам унинг қандай жиноят содир этганлигидан сўзлаб турарди. Суд айбдорга жазо тайинлаш чоғида айбини тан олганини, чин кўнгилдан пушаймон бўлганини, жиноятни очишда фаол ёрдам берганини, қарамоғида уч нафар фарзанди борлигини ҳисобга олди. Айни пайтда Нормуҳаммад бир гуруҳ шахслар билан олдиндан тил бириктириб, ғаразли, паст ниятда жиноят содир этганлигидан ҳам кўз юмиб бўлмасди. У гиёҳвандлик воситасини истеъмол қилиш қандай аянчли оқибатларга олиб келиши мумкинлигини яхши биларди. Чунки Сурхондарё вилояти наркология диспансерининг судга оид наркологик экспертиза хулосасига кўра, Нормуҳаммад гиёҳвандлик дардига мубтало бўлганлиги, миллий қонунчилигимизда белгиланган тартибда мажбурий тиббий даволанишга муҳтож эканлиги аниқланди.\nСуд унга белгиланган тартибни бузиб, мамлакатимиз чегарасидан ўтгани, кўп миқдорда гиёҳвандлик воситаларини контрабанда қилгани, ўтказгани учун Ўзбекистон Республикаси Жиноят кодексининг тегишли моддаларига мувофиқ жазо тайинлади. Эгри ниятли «меҳмон»нинг юртимизга «ташрифи» шу тариқа якун топди.\nСурхондарё вилояти ИИБ ҳузуридаги\nТергов бошқармаси катта


Cана : 05-03-2018 / Янгиликлар, Технология / кўрилди: 319\nШу сабабли Корея илғор технологиялари институти (KAIST) муҳандислари бу борада ўзгариш қилиш мақсадида 30 сонияда қувватлана оладиган ва юқорида санаб ўтилган камчиликлардан холи янги қувват манбаини яратишди.\nПрофессор Чинг Ку Канг бошчилигидаги тадқиқотчилар жамоаси янги қувват манбаи асоси сифатида олинган графен сиртида толасимон полимер занжирлар ва металлоксид нанокатодларни бирлаштиришди. Графенни унинг тузилиши қувват тўпловчи майдонини ошириши ва демак, бунинг натижасида аккумулятор сиғими ошиши сабабли танланган.\nҚурилма стандарт ток кучидан 100 марта кучлироқ ток кучида қувватлана олади, унинг тўлиқ қувватланиши учун кам қувватли USB-разъём қўлланганда ҳам бор-йўғи 20-30 сония вақт талаб этади.\nМуҳандисларнинг фикрича, уларнинг ихтироси нафақат тез қувватланади, балки узоқроқ ишлайди. Бундан ташқари, у барқарорроқ ва экологик тозароқ бўлиб, бундай аккумуляторни яратишнинг осонлиги у яқин орада оммавий равишда ишлаб чиқарилишига умид беради.


Сурхондарёда 18 ёшли қайнука поччаси ва унинг икки қариндошини пичоқлади | Qalampir.uz\nСурхондарёда 18 ёшли қайнука поччаси ва унинг икки қариндошини пичоқлади\n3-саҳифа\t23 Февраль 13:35 22672\nСурхондарё вилояти Сариосиё туманида 18 ёшли қайнука опасининг собиқ турмуш ўртоғи ҳамда унинг акаси ва қариндошини пичоқлади. Бу ҳақда Ўзбекистон Республикаси Ички ишлар вазирлиги ҳузуридаги Тергов департаменти Ахборот хизмати хабар бермоқда.\nЖорий йилнинг 10 февраль куни соат 14:30 ларда Сариосиё тумани “Нуробод” маҳалласида яшовчи 29 ёшли Р. М. нинг олдига собиқ турмуш ўртоғи 29 ёшли М.М. нинг укаси 18 ёшли О.Т. ва таниши 17 ёшли М.Р. лар опасига тегишли бўлган уяли телефон аппаратини олиб қўйганлигининг сабабини билиш мақсадида келган. Ўша пайтда уларнинг ёнидаги ёғоч таёқ (бита)ни Р.М. кўриб қолиб, акаси 37 ёшли Ф.М. ҳамда қариндоши 31 ёшли М.Ҳ. лар билан биргаликда қўлларидаги таёқлари билан О.Т. ва таниши М.Р. ларга тан жароҳати етказган.\nШундан сўнг, О.Т. доимий равишда ёнида олиб юрадиган чопқи пичоғи билан Ф.М. нинг кўкрак ўнг олд соҳаси, Р.М. нинг чап курак пастки қирғоғига ва М.Ҳ. нинг ўнг пастки қовоқ соҳасига жароҳат етказган.\nОлиб борилган терговга қадар текширув ҳаракатлари натижасида, Р.М. турмуш ўртоғи М.М. билан норасмий ажрашганидан сўнг, М.М. турмуш ўртоғини рашқ қилиб, у ишлайдиган дорихонага бориб жанжал қилиб, дорихонанинг ойнасини қаттиқ жисм билан уриб синдиргани сабабли, Р.М. дорихонага етказилган зарарни қоплаб берсагина уяли телефон аппаратини қайтариб бериш шарти билан олиб қўйгани маълум бўлган.\nМазкур ҳолат юзасидан Сариосиё тумани ИИБ ҳузуридаги Тергов бўлими томонидан О.Т. га нисбатан Ўзбекистон Республикаси Жиноят кодексининг 105-моддаси 2-қисми “м” банди (Қасддан баданга ўртача оғир шикаст етказиш) билан жиноят иши қўзғатилиб, гумон қилинувчи тариқасида жалб қилинган.\nҲозирда Р.М., М.Ҳ., Ф.М., лар олган тан жароҳатлари туфайли шифохонага ётқизилган ва уларга нисбатан суд тиббий экспертизаси тайинланган.\nШунингдек, жиноят иши доирасида ёғоч таёқ (бита) ва чопқи пичоқлар ашёвий далил тариқасида расмийлаштириб олинган. Жанжалнинг бошқа иштирокчиларининг хатти-ҳаракатларига ҳам ҳуқуқий баҳо берилиши таъминланади.\n08 Май 20:36 38610\n08 Май 22:09 34976


Эронда дорга осилиб омон қолган тутқун “яна дорга осилади” - BBC O'zbek\nЭронда дорга осилиб омон қолган тутқун “яна дорга осилади”\nImage caption Эронда дорга осилиб омон қолган тутқун “яна дорга осилади”\nХалқаро Амнести ташкилоти Эронда дорга осилиши ортидан омон қолган маҳбуснинг қайта қатл этилмаслигини сўраб чиққан.\nАлиризо М номли тутқун Эрон шимоли-шарқидаги Божнорд шаҳридаги турмада ўтган ҳафта дорга осилиши ортидан ўликхонада тирик топилган.\nУ энди иккинчи марта дорга осилиши учун тиббий муолажа олмоқда.\n“У ўлим жазосига ҳукм қилинганди, шундай экан яна ўзига келганидан кейин дорга осилади,” – деди Эрон расмийси.\nИнсон ҳақлари ташкилотларига кўра, шария қонунларига бўйсунувчи Эрон қотиллик, жинсий зўрлаш, жосуслик ва гиёҳванд моддаларни сотиш каби айбловлар учун ўлим жазосини қўллаш бўйича Хитойдан кейин иккинчи ўринда туради.\nЭрон матбуотида хабар қилинган айри бир ҳодисада Илам вилоятида қотилликда айбланган кишининг қариндошлари турмага гранаталар отиб, қатл маросимини тўхтатишга уринганлар.\nҲодисада 30 нафарча одам жароҳат олган, лекин тутқун барибир дорга осилган.\n37 ёшли Алиризо М 12 дақиқа дорда осиғлиқ турганидан сўнг шифокорлар томонидан ўлик дея тасдиқланган.\nАммо, унинг қариндошлари жасадни олиш учун эртасига турма ўликхонасига борганларида тутқун ҳали ҳам нафас олаётганини кўрганлар.\n“Уни тирик топдик, икки қизи жуда ҳам хурсанд бўлишди,” – деб айтган унинг исми-шарифи келтирилмаган оила аъзоси.\nТутқун сўнгра касалхонага кўчирилган. Ҳозирда уни қуролли қўриқчилар қўриқлаяпти.\n“Бу одам бутун даҳшатни бошидан кечирганидан кейин яна дорга осилишини кутиши ўлим жазоси нақадар шафқатсиз ва ноинсоний амал эканидан дарак беради, “ – деди Амнестининг Яқин Шарқ бўйича директори Филип Лютер.\nУ дордан омон қолган кишини қатл этмаслик ва Эрондаги барча қатл амалларига мораторий ўрнатилишига чақирди.\nАмнестига кўра, Эронда бу йилнинг ўзида 508 одам ўлим жазосига ҳукм этилиб, қатл қилинган. Уларнинг аксари гиёҳванд моддалар савдосида айбдор топилганлар


Тошкент- Москва яна синов босқичида\n06 декабр 2020, Тошкент вақти: 02:35\nРоссия матбуотига кўра¸ Тошкент сафари давомида Медведев Каримовнинг қай манзилни кўзлаëтганини англашга уринади.\nЎзбек матбуоти Медведевнинг Тошкент сафари борасида қисқа расмий хабар билан чекланган бўлса, Россиянинг аксар нашрлари учун бу сафар етакчи мавзуга айланди.\n“Тошкентда Дмитрий Медведев Ислом Каримовни ақалли нимагадир имзо қўйишга кўндиришга ҳаракат қилади”- деб ёзди Коммерсант газетаси.\nКоммерсант шарҳловчиси Владимир Соловъев Москва ва Тошкент муносабатлари инқирозга юз тутаётганини айтар экан, ташриф арафасида томонларнинг ҳатто имзоланажак ҳужжатлар рўйхати борасида келиша олмаганини маълум қилади.\n“Ўзбекистон орқали Тожикистонга Россия ҳарбий юклари транзитини амалга ошириш имконини берувчи ҳарбий соҳадаги ҳамкорлик меморандумининг имзоланиши мавҳум қолаётир.\nШунингдек Каримовнинг Коллектив хавфсизлик шартномаси ташкилотининг ҳарбий таркибини кучайтиришга оид Москва ташаббусини қўллаб- қувватлаши ҳам аниқ эмас”- дейилади “Коммерсант” газетасида.\n“Красная звезда” газетаси Тошкент-Москва муносабатларини яхшилашга Ғарб халал бераëтганини даво қилади.\n“АҚШ ва Европа Иттифоқи Ғарб билан муносабатларини яхшиламоқчи бўлаётган Тошкентга ЕврАзЭС ҳамда Коллектив хавфсизлик шартномаси ташкилотларидан чиқишни шарт қилиб қўйган кўринади” – деб ёзди газета мухбири Олег Горупай.\n“Правда” газетаси Медведевнинг ташрифи борасида ҳозирча Ўзбекистон миллий ахборот агентлигида пайдо бўлган ягона хабарга ҳам чалкашлик киритади.\nЎзбекистон расмий хабарида Медведевнинг Каримов таклифига биноан Тошкентга ташриф буюргани айтилган бўлса, “Правда” га кўра, Медведев Каримов сўзлашувлари Россия томонининг ташаббуси билан ўтказилмоқда.\n“Тошкент ўз сиёсий ориентациясини яна ўзгартириши мумкинлигини Москвага аниқ-тиниқ кўрсатди. Бунга эса йўл қўйиб бўлмайди.\nГап шундаки, Ўзбекистоннинг бир заиф томони бор. Бу мамлакат Россия ҳудудида ишлаётган юз минглаб фуқаролари жўнатаётган валютага муҳтож.\nИқтисодий бўҳрон шароитида 2008 йил охирида Каримовнинг Москвадан ўз фуқароларининг Россияда қолиб ишлашига имкон берилишини илтимос қилгани бежиз эмас. Ўзбекистон Россияга ён босса¸ бу масала ҳал бўлиши мумкин”- деб ёзади “Правда” газетаси.\nНиҳоят¸Рейтер ахборот агентлигига муносабат билдирган Москвадаги Карнеги марказининг таҳлилчиси Алексей Малашенко жорий иқтисодий бўҳрон шароитида Ўзбекистон учун Ғарб давлатлари жозибалироқ кўринаётганини таъкидлайди.\n“Ғарбда бўҳрон тезроқ тугайди ва Россиядан кўра, Ўзбекистонга Ғарб давлатларидан тезроқ пул кела бошлайди”- дейди таҳлилчи.


Когон туман ҳокимининг навбатдаги шахсий қабули бўлиб ўтди.\nБугун Когон туман ҳокими Муҳиддин Эсанов маҳаллий аҳоли вакиллари билан, уларни қийнаб келаётган муаммоларини ҳал этиш юзасидан тасдиқланган режа-графикка асосан шахсий қабул ўтказди.\nҚабулда фуқаролар томонидан асосан уй-жой, ер ажратиш, кредит, ишга жойлашиш ва бошқа масалаларда ёрдам сўраб мурожаат қилинди.\nҲеч бир мурожаат туман ҳокими эътиборидан четда қолмади. Муддат талаб этадиган мурожаатлар тегишли ташкилотларга йўналтирилиб, ижроси назоратга олинди.\nQo'shilgan sana:2022-01-19 O'zgartirilgan sana:2022-01-19


05:04 08 Март 2021\n10:33 19.02.2021 (Янгиланган 10:34 19.02.2021) Ҳавола олиш\nБугунги кунда "Спутник V" вакцинаси дунёнинг 30та давлатида рўйхатдан ўтган ва ўндан ортиқ давлатларда оммавий равишда қўлланилмоқда.\nТОШКЕНТ, 19 фев - Sputnik. Москвада ишлаётган айрим америкалик дипломатлар Россия ҳукуматига "Спутник V" вакцинаси билан эмлашни сўраб мурожаат қилишди. Бу ҳақида Washington Postга асосланиб РИА Новости хабар қилмоқда.\nХабарда айтилишига кўра, америкада ишлаб чиқарилган вакциналар барчага давлатлардаги дипломатлар учуе етарли бўлмаётгани сир эмас. АҚШ Давлат департаменти ўз хизматчилари учун 315 минг доза вакцина буюртма берган бўлса-да, лекин ҳозирча уларнинг фақат 4/1 қисмини олган.\nДавлат Департаменти Россиядаги АҚШ дипломатларига рус вакцинаси билан эмлашни маслаҳат бермаган, лекин соғлиққа доир бўлган ушбу масала бўйича қарор қабул қилишни дипломатларнинг ўзлари ихтиёрига қолдиришган.\nЭслатиб ўтамиз, Россиянинг "Спутник V" вакцинаси 3 босқич синовлари муваффақиятли тугагани ва у 91,4 % самардорлик намойиш этгани ҳақида хабарлар бир неча кун олдин пайдо бўлган эди. Бугунги кунда Россия вакцинаси дунёнинг 30та давлатида рўйхатдан ўтган ва ўндан ортиқ давлатларда оммавий равишда қўлланилмоқда.


АҚШда икки ёшли бола ота-онасини тўппонча билан отиб қўйди - Zamin.uz\nАҚШнинг Мен штатида икки ёшли бола ўзининг ота-онасини отиб қўйди. Бола қуролни уйдан топиб олган. Эркак ва аёл шифохонага ётқизилди, деб ёзмоқда WGMЭ.\n«Бола қандай қилиб қуролни олиб, ота-онасини отиб ташлагани жиддий хавотирга сабаб бўлмоқда ва тергов жараёнлари олиб борилмоқда», — деди ҳуқуқни муҳофаза қилиш органларининг ходимлари.\nМаҳаллий полиция маълумотларига кўра, боланинг 22 ёшли онаси оёғидан, 25 ёшли отаси бошининг орқа қисмидан енгил жароҳат олди. Ўқотар қурол юзига урилиши натижасида боланинг ўзи ҳам жароҳатланди.\nШифокорлар жабрланганларни текшириб, уларга тиббий ёрдам кўрсатганидан кейин оиланинг уйга кетишига рухсат берилди.\nТерговчилар ўқотар қуролнинг очиқ жойда турганини ва шу пайтда уйда яна бир гўдак ҳам бўлганини аниқлади.\nЭслатиб ўтамиз, 11 май куни 19 ёшли Илназ Галявиев ўзи илгари ўқиган Қозон шаҳридаги 175-сонли гимназияга келиб, ўқувчилар ва ўқитувчиларга ўқ узишни бошлади. Тўққиз киши, жумладан, етти нафар мактаб ўқувчиси вафот этди, яна 23 киши, асосан, болалар жароҳат олди.\nШунингдек, 12 май куни Қримнинг Қизил гвардия туманида ижтимоий тармоқларда маҳаллий лицейни портлатиш таҳдиди билан пост қолдирган эркак ҳибсга олинди. Қрим ҳуқуқ-тартибот органларининг маълумотларига кўра, қонунбузар шу йўл билан махсус хизматларнинг фаолиятини текшириб кўрмоқчи бўлган.\n13 май куни Россиянинг яна бир шаҳрида мактабни портлатиш билан таҳдид қилган ўсмир ҳибсга олинди. Қозон шаҳридаги мактабга қилинган ҳужумга оид видео остидаги изоҳларда «Худо сизга ҳакам» ники остида хабар қолдирган ўсмир «Эртага Благовешенск шаҳрининг 27-мактабида мен ҳам шундай қиламан» деб ёзган. Зудлик билан ҳибсга олинган ўсмир терговчиларга «шунчаки ҳазиллашганини» айтган. “Замин” янгиликларини “Facebook”да кузатиб боринг\nЯнгиликлар » Дунё » АҚШда икки ёшли бола ота-онасини тўппонча билан отиб қўйди


Кеча “Жиззах” эркин иқтисодий зонасининг Сирдарё филиалидаги “Пенг Шенг” саноат мажмуасида “Ўзбекистон — Хитой дўстлик боғи”нинг тантанали очилиши бунинг яна бир исботи бўлди.\n14,7 гектар майдонни эгаллаган мазкур маскан икки халқнинг меъморий анъаналарини ўзида мужассамлаштиргани билан эътиборга молик. Унга ташриф буюрувчилар шарқона усулда қурилган шийпонли йўлаклар бўйлаб сайр қилиб, ҳовуз атрофида ҳордиқ чиқаришлари мумкин. Шунингдек, болажонлар учун аттракцион майдончаси ҳам ташкил этилган. Замонавий ўйингоҳ эса спорт машғулотлари ҳамда турли маданий тадбирларни ўтказишга хизмат қилади.\n— Бу боғнинг очилиши туманимиз ёшларини беҳад қувонтирди, — дейди Ўзбекистон ёшлар иттифоқи Сирдарё тумани кенгаши раиси ўайрат Ҳусайинов. — Энди улар бўш вақтларини мазмунли ўтказиш, спорт билан мунтазам шуғулланиш ва турли қизиқарли тадбирларда қатнашиш имкониятига эга бўлдилар. Муҳими, дўстлик боғи навқирон -авлодни ҳамжиҳатлик руҳида тарбиялашда алоҳида аҳамият касб этади.\nКўркам маскан атрофини қуршаган бинолар, замонавий мактабгача таълим муассасаси “Пенг-Шенг” корхонаси жамоаси аъзолари ҳамда маҳаллий аҳоли фарзандларининг таълим-тарбияси йўлида хизмат қилади. Бу ердаги ўқув марказида эса ёшлар турли йўналишларда билим ва малака оширишлари ҳамда хорижий тилларни ўрганишлари мумкин.\nХитой Халқ Республикасининг Ўзбекистондаги Фавқулодда ва мухтор элчиси Сунь Лицзе ҳамда мезбонларга ўзбек ва хитой мусиқалари янграган концерт дастури, икки халқ пазандалари томонидан тайёрланган турфа таомлар ҳамда ширинликлар жуда манзур бўлди. Дўстлик боғининг таровати қадимий Мирзачўлни файз-шукуҳга буркади.\nТадбирда Сирдарё вилояти ҳокими Ў. Мирзаев иштирок этди.\nМазкур рукндаги бошқа мақолалар: « Мақом санъати довруғи дунёга ёйилади\tКичик фильмларнинг катта тарбиявий аҳамияти »


Қозоғистоннинг Чимкент шаҳрида “Отан” партияси ва “Желтўқсан” ҳаракати офисларига босқинчилик бўлди. Партия ва ҳаракат етакчилари босқинчилик сиёсий мақсадларда амалга оширилган, деб ҳисобламоқда.\nПолиция хабарига кўра, ҳар икки ҳужум бир тунда, 20 ноябрь куни уюштирилган. Ниқоб кийган тўрт номаълум кимса офис қоровулларини уриб, оёқ-қўлини боғлаган ва ичкарига кирган.\n“Желтўқсан” ватанпарварлик ҳаракати раисдоши Зиёдин Исабековнинг "Озодлик" радиосига билдиришича, бу ҳужум сиёсий мақсадларни кўзлаб амалга оширилган. Чунки босқинчилар ҳеч нарса ўғирламаган. Фақат эшикларни ва сейфни бузган.\nЗ.Исабеков босқинчилар ҳужжат қидирганини таъкидлади.\n"Олмаотада 16 ноябрь куни “желтўқсан”чиларнинг биринчи қурултойи бўлиб ўтди. Қурултойда мен ўша ҳужжатлар ҳақида гапиргандим. Бу ҳужжатларда 1986 йилнинг декабрь ойи воқеалари бўйича далиллар мавжуд. Далиллар эса айни пайтдаги мухолифат лидерларининг аниқ башарасини очиб беради. Ўша вақтда Жармахон Туяқбой “желтўқсан"чиларга қарши давлат айбловчиси сифатида қатнашганди. Биз собиқ иттифоқ даврида биринчи бўлиб демократик ташкилот тузгандик. Ўшанда бизга қарши бўлганлар бугун ўзини ҳақиқий демократ сифатида кўрсатмоқда”, - деди З.Исабеков.\nМаълум бўлишича, З.Исабеков назарда тутган бу ҳужжатлар бошқа жойда сақланган.\nKazakhstan today ахборот агентлиги маълумотига кўра, “Отан” партияси раҳбарияти ҳам офис биносига бостириб кириш сиёсий мақсадларни кўзлаб амалга оширилган, деган фикрда. Қолаверса, бу жиноят сайлов арафасида содир этилгани унинг сиёсий кўринишда эканини исботлайди, деган партия вакиллари.\nАйни пайтда полиция содир этилган жиноятлар юзасидан суриштирув ишлари олиб бормоқда.


Ҳали ҳам ёшмисиз?.. - Hidoyat.uz\nАсосий саҳифа Жамият Аёллар Ҳали ҳам ёшмисиз?..\nЧоп этилди Mart 13, 2020 Ҳали ҳам ёшмисиз?..da fikr bildirishni o'chirish\n– Мен шу билан бахтли бўламанми?\nРекордлар китоби вакили бу кутилмаган саволдан довдираб қолди ва бу нарса уни ва унинг оила аъзоларини бахтли қилиши мумкинлигини айтди. Онахон яна сўради:\n– Қирқ учга кирдим…\n– Демак Сиз ёшингиз катта бўлгани билан ҳақни ботилдан ажрата олмас экансиз. Ё ҳалиям ёшлик қиласиз ёки ақлингиз заифдир. Чунки “ўзи каби ўлажак инсонлар орасида машҳур бўлишдан бахтли бўласан” деган сўзга фақат ёш бола ёки ақли заиф кимсагина ишонади. Ваҳоланки бунинг орқасида ўз Холиқи ҳузурида шарманда бўлишлик ҳам бордир. Хўш мен қайси бирини танлай – бахти қаро, шарафсиз кимсалар орасида машҳур бўлишликними ёки Оламлар Роббиси ҳузуридаги бахтиёр инсонлар орасида машҳур бўлишликними?\n– Агар айтишга жавобингиз бўлмаса, боринг катта бўлиб ақл юрита бошлаганингизда ёнимга келарсиз. Мен эса сиз қайтиб келгунча ўлмай туришга ваъда бераман, – деб ҳазиллашиб ҳам қўйди.\nТаржимонлар: Исомиддин Сайфуллаев,\nИмом Муҳаммад жомеъ масжиди имом-хатиби\nИмом Абу Юсуф жомеъ масжиди имом хатиби


«Афғонистондаги вазиятдан жуда хавотирдамиз» – Шавкат...\nЎзбекистон Республикаси Президенти Шавкат Мирзиёевнинг Шанхай ҳамкорлик ташкилоти Давлат раҳбарлари кенгаши мажлисидаги нутқи эълон қилинди.\n«Ҳурматли Эмомали Шарипович!\nҲурматли ҳамкасблар! Мажлис иштирокчилари!\nЭътиборингиз учун раҳмат», дейилади нутқда.\nАфғонистон Шанхай ҳамкорлик ташкилоти\nХориж бугун, 15:31


Мусулмон бўлмаганларни байрамлари билан табриклашнинг ҳукми\nИслом оламидаги йирик олимларнинг илмий фаолиятларини кузатиб бир нарсага амин бўлдим. Шайх Юсуф Қарзовий, доктор Муҳаммад Саид Рамазон Бутий, шайх Муҳаммад Ғаззолий, профессор Абдуллоҳ бин Байя каби алломаларнинг китоб ва фатволарини ўқисангиз исломнинг оламшумул, инсонларга раҳмат дини эканининг, ҳукмлари ҳар замону маконга мувофиқ енгил ва мослашувчанлигининг, таълимотлари эса олийжаноблик ва бағрикенгликка асосланганининг гувоҳи бўласиз. Бугун ана шундай васатийлик тамойилларига мувофиқ илмий фаолияти ва фатволари билан танилган аллома, Бутунжаҳон уламолари иттифоқи раисининг собиқ ўринбосари, профессор Абдуллоҳ бин Байя ҳафизаҳуллоҳнинг долзарб фатволарини ҳукмингизга ҳавола қиламиз. Фатво катта ҳажмли бўлсада уни синчиклаб, тоқат билан охиригача ўқисангиз нафақат мавзу балки исломнинг бу тўғридаги асосларидан ҳам хабардор бўласиз.\nМаълумки, ароқ динда ҳаром қилинган ичимлик бўлиб, уни ичиш гуноҳи кабиралардандир. Уни ҳалол билган киши кофир бўлади ва ичганга ҳад урилади. Бунга далил жуда кўпдир. Аллоҳ таоло айтади: “Эй мўминлар, ароқ (маст қиладиган ичкилик ичиш), қимор, бутлар ва чўплар (яъни чўплар билан фолбинлик қилиш) шайтон амалидан бўлган ҳаром ишдир. Бас, нажот топишингиз учун уларнинг хар биридан узоқ бўлингиз! Ичкилик, қимор сабабли шайтон ўрталарингизга буғзу адоват солишни ҳамда сизларни Аллоҳни зикр қилишдан ва намоз ўқишдан тўсишни истайди, холос! Энди тўхтарсизлар!” (Моида сураси, 90-91-оятлари)\nҲайвонни бичиш ва куйдириш\nСавол: Баъзилар ҳайвонни бичишади ёки белги қўйиш учун куйдиришади, қулоғини қирқишади. Бу ишлар шаръан дурустми?\nИслом динимиз мўминларни Қуръони каримнинг жуда кўп оятларида Аллоҳга иймон келтиришга ва солиҳ амаллар қилишга чақиради. Шу билан гуноҳ ишлар қилмаслик, ёмонликлардан узоқ бўлишга тарғиб этади. Солиҳ амалларга қанчалик тарғиб, ёмонликларни не қадар таъқиқ этмасин, яхшига савоб, ёмонга гуноҳ ваъда қилмасин, гуноҳкорнинг дунёдаги жазосини ҳад ёки таъзир тимсолида белгиламасин, шариатимиз жиноятчининг гуноҳини исбот этишда, унга ҳукм қилишда ўзига хос йўл тутади, услуб қўллайди.


Туркманбоши “Руҳнома”ни кимдан кўчирди\n“Гўрўғлининг руҳи бор, аниқ йўли бор миллат бахтлидир...”\nЭшитганингиз, Сапармурот Туркманбошининг “Руҳнома” асаридан олинган парча эди.\nТуркманистон президенти Сапармурот Ниёзов ўзида адабий иқтидор бор эканлигини кашф этгач, бу иқтидорни фалсафий тафаккури билан уйғунлаштирган ҳолда “Руҳнома” деган асар яратди. Туркман олимлари томонидан “Қурондан кейинги муқаддас китоб”, деб кўкларга кўтарилган “Руҳнома” инглиз, араб, белорус, хитой, немис, рус, турк, француз, япон ва бошқа бир қатор тилларга таржима қилинди.\nТуркманбоши “Руҳнома”сини ўқиб чиққан одам, асарнинг фалсафий, тарихий, адабий жиҳатдан мукаммал эканлигини эътироф этмай иложи йўқ. Адабиётшунослар фикрича, ҳақиқатан ҳам асарни ўқишга арзийдиган китоблар сирасига қўшиш мумкин.\nБироқ айни кунларда Туркманбошининг адабиёт осмонида пайдо бўлган юлдузи сўнадиганга ўхшаб қолди. Москвадаги Экстремал журналистика маркази тарқатган хабарга қараганда, “Руҳнома”нинг бир неча боби машҳур инглиз олими Босворднинг “Мусулмон династиялари. Хронология ва генеалогия маълумотномаси” асаридан кўчирилган, кўчирмалар асарнинг 1971 йили Москвадаги “Наука” нашриёти томонидан чоп этилган нусҳасидан олинган.\nМосквада яшаётган туркман тарихчи олими Муҳаммад Бердиев, Туркманбоши ҳамма нарсани ўзлаштиришга ўрганиб қолган, деган фикрни билдиради.\n- Ниёзов Туркманистонда ҳокимиятни ўзлаштириб, Туркманбоши мақомини олди ва бир умрлик президент қилиб сайланди. У иқтисодни ўзлаштирди, мамлакат даромади унинг шахсий мулкидир. Шундай экан, Туркманбоши халқнинг онгини ҳам турли мафкуравий йўллар билан, алдов билан ҳам ўзлаштиришга ҳаракат қилишига шубҳа йўқ.\nТуркман этнограф олими Чоушир Топпиевнинг ёзишича, Туркманбоши “Руҳнома” бобларини фақат инглиз олимларидангина кўчириб қўя қолмади. У асарига туркманча руҳ ва жозиба киритиш мақсадида бўлса керак, Туркманистоннинг машҳур олимлари асарларини ҳам иккиланмай кўчириб қўя қолган. “Сапармурот Ниёзов 2003 йилнинг март ойида Туркманистон миллий қўлёзмалар институти олимларига 100 минг доллар маблағ ўтказиб берди. Бунинг эвазига олимлар Туркманбошининг “Руҳнома” асари уларнинг илмий ишларидан кўчирилганлигини унутишлари лозим эди”, деб ёзади Чоушир Топпиев. Шу ўринда Туркманбоши “Руҳнома”сидан бир парча келтирсак.\n- Сен туркман миллатининг олтин даврини яратасан. Бу сенинг таълимотингдир, бу сенинг йўлингдир, Сапармурод, - дейилади бу парчада.\nТуркманбоши таълимоти туркман халқига нақадар наф келтирганини билмадиму, лекин Сапармурот Ниёзовнинг йўли суд идорасидан ўтиши аниққа ўхшаб қолди.\nЭкстремал журналистика маркази хабарига кўра, Туркманбоши “Руҳнома”нинг 75 саҳифасини инглиз олими Босворд асарларидан кўчирган. Бу билан “туркманлар отаси” инглиз олими Босворднинггина эмас, унинг асарларини рус тилига таржима қилган таржимон Грязневич ҳамда Британиянинг “Эдинбург Университет Пресс” ва Россиянинг “Наука” нашриётлари муаллифлик ҳуқуқини бузган.\nТуркманбошининг адабий ўғирлик билан шуғулланганлиги фош этилгач, дунё услубчи олимлари ҳам енг шимариб унинг “Руҳнома”сини ўқишга киришсалар ва яна кўплаб машҳур муаллифларнинг Сапармурот Ниёзов томонидан ўзлаштирилган фикрларини топсалар, ажаб эмас.


Ўқиш дарсларида ўқувчиларнинг мустақил фикрлашга ўргатиш\nИмамжанова Гулноз Хадиматовна\nМақсад: Ўқувчиларнинг ўқиш истаги ва маҳоратини ошириб, уларни барча дарсларда фаол ишлашга жалб этиш.\n2. Эркин фикрлаш - катта бойлик\n3. Мустақил иш турлари\n4. Системали машғулот\nМамлакатимизда таълим жараёнида юз бераётган туб ўзгаришлар ҳар бир таълим муассасасида таълим соҳасини жадаллаштиришни талаб этади, янгиликни жорий этиш йўли эса ҳардоим мураккаб ва узоқ.\nДарҳақиқат, эртанги кун бугундан бошланади. мамлакатимиз келажаги бугун мактаблардак,таълим -тарбия олаётган фарзандларимизда, уларнинг ҳар томонлама етук ва баркамол инсонлар бўлиб етишишларига боғлиқ. Шу боис ҳам мамлакатимиз томонидан таълим - тарбия соҳасига жуда катта эътибор берилмоқда. Таълим жараёнида ўқувчида фикр уйғотиш ўқитувчидан катта куч маҳоратни талаб этади.Эркин фикрлаш - яратувчанлик демакдир.\nЖамиятда ҳар бир инсонни эркин фикрлайдиган этиб тарбиялаш керак. Агар болалар эркин фикрлашга ўрганмаса берилган таълим самараси паст бўлиши муҳаррар. Мустақил фикрлаш ҳам катта бойликдир.\nБу маъсулиятли вазифани бажариш ҳозирги замон ўқитувчиси айниқса^бошланғич синфлаврга таълим берувчилардан ўз касбий маҳоратларини доимий тарзда ошириб боришлари, ;илғор педагогик технологияларнинг изчил методлари моҳиятини тўлиқ англашлари ва уни ўз дарсларида моҳирона фойдаланишларини тақозо этади.\nТаълим жараёнида илғор педагогик технологияларни фаол қўллаш таълим самарадорлигини унинг сифатлилигини ошириш ва амалиётда жорий этиш бугунги куннинг муҳим вазифаларидан биридир. Ўқувчиларнинг фикр доираси онгли дунё карашини ўстириш уларни эркин тингловчидан^эркин иштирокчига айлантирмоқ ниҳоятда муҳимдир. Ишлаш жараёнида кўп ўйлашга, изланишга ижод қилишга тўғри келади. Ўқитувчи дарсда бошқарувчи;ўқувчилар эса иштирокчига айланмоғи лозим. Ана шу вазифани уддалашда ўқувчининг мустақил фаолияти кў^қиррали самара келтиради. Биз ўқитувчилар дарсларда ўқувчиларни эркин иштирокчига айлантира олсакгина ижобий натижага эришамиз.\nМаълумки, 1-4- синфларда ўқиш, она тили дарслари етакчи ўқув предмети ҳисобланади. Фан машғулотларида болалар онгини ўстириш, уларни тўғри, тез равон ва ифодали ўқишга саводли ва чиройли ёзишга^фикрни оғзаки ва ёзма равишда тўғри баён қилишга, мустақил фикр юритишга ўргатиш программанинг асосий мақсадларидан биридир.\nЎқувчиларни мустақил фикрлашга ўргатиш асосий иш тури бўлиб, матн устида ишлашдир. Матн устида ишлаш орқали таълим - тарбия берилади, уларнинг нутқлари ўстирилади, ҳамда мустақил фикрлашга ўргатилади. Ўқиш дарсларида мустақил фикрлаш - бу ҳар бир матн мазмунини таҳлил қила олиш, унда тасвирланган воқеа - ходисалар ва қаҳрамонларга ўз муносабатини билдириш, матн мазмунига оид янги вазиятлар яратиш, мушкул вазиятда ўзига йўл топа . олиш фаолиятидир. Мустақил фикрлаш қобилияти эса нутқНинг қай даражада ривожланганлигига ҳам боғлиқ. Болаларни бошланғич синфларданоқ мустақил фикрлашга ўргатиш қўйилган ҳар бир муаммони ўзгалар ёрдамисиз ҳал эта олиш қобилиятини ривожланитиради.\nҲар куни оз- оздан бўлса ҳам ўқувчиларга бирор мустақил иш турини бажаришга ўргатиш зарур. Бунинг учун аввало, ўқувчиларни мустақил фаолиятига руҳан тайёрлаш лозим. Уларнинг қилаётган ишини қила олишга ва шу ишнисифатли қилиб бажаришга ишонч ҳосил қилиш лозим,\nМустақил иш турлари қандай блиш керак ? Аввало, иш турлари ўқитувчи томонидан пухта ўйланган, маълум мақсадга асосланган ва системали бўлиши керак. Бунда ҳар бир ўқувчининг имконияти ҳисобга олинса, яна ҳам яхши бўлади.\nЎқувчйларни ақлий тараққий эттиришнинг шартларидан бири ўз топшириқларини тўла "эслаб қолиб " бажаришларидир. Бунда бажариладиган\nишнинг мақсадини тушунган, тасаввур қилган ҳолда, унинг режани белгилаш ва иш усулини танлаш , йўл қўйилган хатоларни мустақил топа олиш ва уни тузата билишларига алоҳида эътибор берилади.\nЎқувчиларнинг топшириқни тез, тўғри бажариш учун қулай усулларни танлаш, ишга ижодий ёндашиш, уни ташкил этиш учун доимо етакчи саволлар бериб, таянч сўзлар тавсия этиш фойдалидир.Ўқувчиларда мустақил ишларни сифатли қилиб бажаришда қийинчиликлар пайдо бўлиши табиий. Чунки ҳали уларнинг тасавввурлари ёрқин, сўз бойлиги етарли бўлмайди.\nТажрибалар шуни кўрсатадики, болалар ўқитувчи\nраҳбарлигида ишлаганда тез мушохада қиладилар. Бу\nҳолга ўрганиб қолмасликлари учун кўпроқ уларнинг\nўзларини мустақил ўйлашга даъват эттиравериш\nЎқувчилар эътиборини жалб этиш мақсадида матндаги воқеаларни эслатиб : Нега ? Нега шундай бўлади ? Сенингча қандай блиши керак ? каби саволлар бериб, унинг озгина фикрларини ҳам маъқуллаб, яна ўйласангтоласан, жуда яхши , жуда соз ! каби рағбатлантирувчи сўзларни ишлатиш фойдалидир.\nДастлабки бажарган мустақил ишдан бола мамнун бўлса, унинг қизиқишлари ортиб, янги янги иш турларини амалга оширишга киришади. Бу эса ўз навбатида болани мустақил фикрлашини оширади.\nМустақил иш натижаларини ҳамиша текшириш лозим. Текшириш оғзаки ва ёзма бўлиши мумкин.\nБола ёзишдан олдин ўйлайди, фикрини оғзаки жамлайди, сўнг ишга мутақил киришади. Масалан, ўқувчи ўз фикрини ёзма ифодалашдан илгари, ўйлайдй, пичирлаб алланималар ҳақида ўз- ўзича -гапиради. (педагогикада бу актив фаолият ҳисларидир)\nМустақил ишлар ўқувчиларни толиктирмаслиги керак.Унга 5 сарфланадиган вақт 5-10 минут бўлиши, иложи борича шу муддат ичида ҳам дам олиш дақиқалари ўтказилиши мақсадга мувофиқдир. Чунки бола бундай пайтда тез чарчаб қолади.\nЎқувчиларни мустақил фикрлашга ўргатиш учун қуйидагиларга\nАмал қилиш лозим\n- Берилган топшириқлар ўқувчининг имкониятига мое бўлсин, қизиқиш уйғота олсин;\n- Иш осондан қийинга, соддадан мураккабга қараб йўналтирилсин, ўқувчига тушунарли бўлсин;\n- Ишини бажаришда болаларда ишонч ҳисси уйғотилсин, ишга киришишда улар ўзларида дадиллик сезсин;\n- Иш жойи ҳамиша қулай, саранжом - саришта бўлиши ҳам ишни нормал бажаришга имкон беради;\n- Топшириқларни доимо навбатлаштириб, турини алмаштиришга алоҳида аҳамият бериш керак;\n- Топшириқлар дарснинг турли босқичларида бажарилиши мумкин.\nУйга бериладига вазифалар ҳам мустақил ишдир. Мустақил иш орқали ўқувчилар фикрлайди, ўйлайди, излайди, ҳаракат қилади, бу эса боланинг мустақил фикрини оширади.\nМен уз иш тажрибамдан намуналар келтиришни жоиз дебтопдим.\nБошланғич синфларда олиб борган тажрибамга кўра ўқиш дарсларида мазкур иш турларидан фойдаланилганда қолоқ ва ўрта ўзлаштирувчи ўқувчилар яхши натижаларга эришмоқда. Матн мазмунидан чеккага чиқиш ҳар бир ўқувчида жуда катта қизиқиш уйғотади, уларни мустақилликка ўргатади. Бу эса дарс самарадорлигини оширади.\nУрок математики "Единицы массы"


МАДАНИЙ -МАЪРИФИЙ ТАДБИР БЎЛИБ ЎТДИ » Зомин туман ҳокимлиги расмий сайти\nЗомин туман ҳокимлиги » Янгиликлар » МАДАНИЙ -МАЪРИФИЙ ТАДБИР БЎЛИБ ЎТДИ\nМАДАНИЙ -МАЪРИФИЙ ТАДБИР БЎЛИБ ЎТДИ\n“Дуоба” қишлоқ фуқаролар йиғини ҳудудидаги Усмонлисой қишлоғида Туризмни ривожлантириш вилоят бошқармасининг ташаббуси билан “Ўзбекистон аҳолисининг касбий малакасини ошириш орқали туризмни ривожлантириш” мавзуида маданий –маърифий тадбир ташкил этилди.\nМазкур тадбирга уй меҳмонхоналарининг эгалари, кенг жамоатчилик вакиллари, маҳалла фаоллари ташриф буюрдилар. Тадбир давомида мутахассислар томонидан туризмнинг ривожланиш истиқболлари тўғрисида, қишлоқ аҳолисининг фаровонлиги учун аҳамияти ҳақида тушунтириш ишлари олиб борилди. Уй меҳмонхонларининг сохибларига сертификатлар берилди.\nТадбир якунида туман маданият бўлими бадиий раҳбари Икром Қўшназаров бошчилигидаги санъаткорлар томонидан тайёрланган концерт дастури намойиш этилди.\nМИЛЛИЙ АНЪАНАЛАРИМИЗ – ҚАДРИЯТЛАР ЎЗАГИ\nКИТОБ – ИНСОННИНГ МАЪНАВИЙ МУЛКИ\n“МЕН ХИЗМАТ ҚИЛАЁТГАН ЎЛКА”


Ишсизлар сони камаймоқда\nГерманияда июнь ойи якунларига кўра, ишсизлик даражаси 6,5 фоиз камайди.\nБундай ижобий ҳолатнинг қайд этилишига мамлакатда йил бошида об-ҳавонинг нисбатан яхши келганидир. Айтиш жоизки, қиш ва баҳор фаслларида янги иш ўринларини яратишда жиддий муаммоларга дуч келинмади.\nШунга қарамай, мутахассислар бу рақамни Европа Иттифоқи мамлакатларида яратилган иш ўринлари билан қиёслашса, икки баравар оз эканлиги маълум бўлди.\nҲукумат янги иш ўринлари яратиш мунтазамлигини таъминлаш мақсадида чора-тадбирлар дастури самарадорлигига янада кучли эътибор қаратишини билдирган.\nРобот — диктор ва суҳбатдош\nХалқаро кўргазмалардан бирида янгиликлар диктори сифатида чиқиш қиладиган дунёдаги биринчи робот-андроид тақдим этилди. Бу ҳақда “The Japan Times” нашри хабар қилди.\n“Otonaroid” ва “Kodomoroid” деб номланган мазкур қурилмалар кўплаб вазифаларни бажариш қобилиятига эга. Биринчи андроид умумий мавзуларда бемалол суҳбатлаша олади. Иккинчи андроид эса янгиликлар дастурининг дунёдаги биринчи робот-сухандони ҳисобланади ва телеканалларда бемалол ишлаши мумкин.\nБу роботлар ташқи кўринишидан одамга жуда ўхшаш, аммо тирик телебошловчилардан кўра кўпроқ профессионал имкониятларга эга. Улар янгиликларни кенг спектрли интонация билан турли овозларда ўқийди ва бир тилдан иккинчисига осонгина ўтиб кетади.\nатроф-муҳит муҳофазаси ва барқарорлигининг муҳим шарти\nЧетверг, 03 Июль 2014 10:27\nБулоқбоши туманидаги “Даврон агросаноат” масъулияти чекланган жамияти томонидан яратилган интенсив боғ ҳосили ўтган йили илк бор бозорга чиқарилган эди. Дастлабки натижалар кутилганидан зиёда бўлди: витаминга бой мевалар ўзининг мазаси ва кўриниши жиҳатидан харидорлар эътиборига тушди.\nДунё бўйича ҳар йили қарийб 300 миллион тонна пластикдан фойдаланилар экан. Уларнинг 0,1 фоизи дарёлар, кўллар орқали ёки бўронлар, сув тошқинлари ва инсон омили таъсирида чиқинди сифатида океанларга бориб тушади.\nАвстралиялик олимлар ўтказган тадқиқотларга қараганда, ана шу ашёларнинг 99 фоизи қандайдир йўллар билан сувда ғойиб бўлади. Лекин қаерга? Бу ҳозирча номаълум. Мутахассислар балки уларни балиқлар еб қўяётгандир, деган қизиқ тахминни ҳам билдиришмоқда. Аммо мазкур қараш ҳам ҳали тўлиғича ўз тасдиғини топгани йўқ. Шу боис изланишлар яна давом эттирилмоқда.\nЧетверг, 03 Июль 2014 10:25\nЁш тадбиркорнинг бизнес режаси\nСуҳроб Бўронов ўузор қишлоқ хўжалик касб-ҳунар коллежида таҳсил олиб юрган давридаёқ устозлари кўмагида ўз тадбиркорлик лойиҳасини ишлаб чиққан эди.\nАйни пайтда у раҳбарлик қилаётган “Зангтепа давр” МЧЖда банкнинг 39 миллион сўмлик кредити ҳисобидан хўжалик ва косметик совун тайёрланмоқда.\n— “Ёш тадбиркор — элга мададкор” танловида ушбу лойиҳам билан қатнашдим, — дейди ёш тадбиркор. — Бизнес-режам ҳайъат аъзолари томонидан қўллаб-қувватланди. “Камолот” ЁИҲ эса уни молиялаштиришга тавсия этди. Натижада ҳозир пальма дарахти ёғи аралаштирилган 3-4 турдаги совун ишлаб чиқараяпмиз. Пальма ёғи совун сифати ва қаттиқлигини оширибгина қолмай, унга хушбўй ҳид ҳам бахш этади.\nЧетверг, 03 Июль 2014 10:18


Украинада ишлаб чиқарилган илк вертолёт синовдан ўтказилди - yangiliklar\nУкраинада ишлаб чиқарилган илк вертолёт синовдан ўтказилди — yangiliklar\nУкраинада ишлаб чиқарилган “Надежда” вертолёти Запорожьеда илк парвозини амалга оширди. Бу ҳақда “Мотор Сич” корхонаси матбуот хизмати маълум қилди. Вертолётнинг синов парвози видеоси YouTube’да жойлаштирилган.\nУкраинада ишлаб чиқарилган илк МСБ-2…\nСиз ҳозир Технология янгиликлари категориясидаги янгиликларни кўриб чиқдингиз. Бу сарловҳаси Украинада ишлаб чиқарилган илк вертолёт синовдан ўтказилди бўлган мақола yangiliklar.net сайтига киритилган.\n5007 от кучига эга гиперкарнинг...


2001 йил 11 сентябр воқеаларидан кейин қатор мусулмон давлатлар ҳукуматлари АҚШ етакчилигидаги терроризмга қарши урушга қўшилди.\nУсама Бин Ладиннинг Ал-Қайда тармоғини таг томири билан йўқ қилиш мақсадида АҚШ Афғонистонга ҳужум қилиб толиблар режимига чек қўйди. Икки йил ўтар-ўтмас АҚШ етакчилигидаги коалиция кучлари Ироққа бостириб кирди ва узоқ йиллар давомида мамлакатни бошқарган диктатор Саддам Ҳусайнни ҳокимиятдан ағдарди.\nМартин ван Бруинессен Голландиянинг Лейден шаҳридаги Ислом тадқиқотлари халқаро институти профессори. Унга кўра, одамлар орасида АҚШ ва унинг иттифоқчилари Исломга қарши уруш олиб бораяпти, деган тушунча пайдо бўлган:\n“Мусулмонлар орасида экстримистлар бор. Бироқ мусулмонларнинг жуда катта қисми экстримистлар қўллаётган усулларни қоралайди. Аммо экстримистлар мақсадини қўллаб-қувватлайдиганлар ҳам талайгина. Агар Покистон, Индонезия ёки Араб давлатларидаги оддий одамлардан Исроил ҳақида ёки Ироқнинг босиб олингани тўғрисида сўрасангиз, менимча уларнинг аксарияти босқинчи кучлар чиқиб кетиши керак, деган фикр билдиришади”, – дейди голландиялик олим.\nШу ўринда, агар мусулмонларнинг аксарияти Ғарб сиёсатига қарши бўлса, терроризмга қарши курашда уларнинг фаол иштирокисиз ғалабага эришиш мумкинми, деган савол туғилади.\nРоссиялик таниқли сиёсатшунос Андрей Пионтковски мусулмонлар хайрихоҳлигига эришмай терроризмга қарши урушда ғалаба қозониб бўлмаслигини айтади. Пионтковский ва бошқа айрим мутахассислар мусулмонлар хайрихоҳлигига эришиш эса осон иш эмаслигини айтади.\nАҚШнинг Ироқда олиб бораётган сиёсати танқидчилари дунёвий бўлган ва террор тармоғи билан алоқага эга бўлмаган диктатор Саддам Ҳусайн ҳокимиятдан ағдарилганидан кейин Ироқда терроризм ўчоғи пайдо бўлди, деган фикрда. Профессор Мартин ван Бруинессен фикрича, ҳозир Ироқда исёнчилар глобал терроризм ўчоғини пайдо қилмоқда. Мусулмон давлатлар ва Ғарб ўртасидаги диалогни мустаҳкамлаш учун нима қилмоқ керак?\nЎзбекистон республикаси Вазирлар маҳкамаси қошидаги Диний ишлар бўйича қўмита ходими Шухрат Исмоилов фикрича, экстримистлар Ислом ўгитларидан ғайрли мақсадларда фойдаланишининг олдини олишда мусулмонлар фаол бўлиши керак.\nКобул университетининг собиқ профессори Ростар Тараки ҳам Шуҳрат Исмоилов каби терроризмга қарши курашда мусулмонлар ёрдам бериши керак деган фикрга қўшилишини айтади:\n“Агар демократик йўл орқали Исломий ташкилотларга сиёсий имконият берилса, менимча, бу халқаро кучларнинг терроризмга қарши курашидаги ягона тўғри йўли бўлади. Аксарият Исломий партиялар ҳокимиятдан четлатилган ёки уларга етарлича сиёсий имконият берилмаган. Исломий партияларнинг сиёсий ҳаётда кенг иштирокисиз терроризмга қарши кураш олиб боришдан маъно йўқ ”, – дейди афғонистонлик профессор Ростар Тараки.\nБундан буён мусулмонлар ва Ғарб муносабатлари совуқлашиб, АҚШга қарши кайфиятлар янада кучайиши мумкинми?\nГолландиянинг Лейден шаҳридаги Ислом тадқиқотлари халқаро институти профессори Мартин ван Бруинессенга кўра, бу асосан Ғарбнинг мусулмонларга нисбатан юритадиган сиёсатига боғлиқ. Олим фикрича, ҳозирда кузатилаётган террористик ҳаракатларнинг аксарияти Ғарб шу пайтгача олиб борган сиёсатга берилаётган тўғридан-тўғри жавобдир.


Кичик бизнес бухгалтерия аутсорсингга утади - Бухгалтерский учет\nКичик бизнес бухгалтерия аутсорсингга утади\nЙилнингохири– бу нафақат байрамга тайёргарлик ва бир олам ярақлаган ҳамда ҳашаматли совғалар харид қилиш вақти эмас, балки айниқса, тадбиркорлар учун ўтиб бораётган йилни якунлаш давридир.\nБухгалтерлар, аудиторлар ва аутсорсинг компаниялари учун бу кунлар –энгмасъулиятли пайт. Чунки зудлик билан барча “дум”ларни йўқотиш, шу каби раҳбарият ва сармоядорлар тараққиётнинг кейинги йили учун айнан шунга суянган ҳолда ҳаракат режаларини тузадиган молиявий ҳисоботларини шакллантириш зарур.\nБиздан кўпинча, нега айнан шу даврда компанияларнинг кўпчилиги бухгалтер аутсоринг хизматига ўтиб кетади, деб сўрайдилар.\nНазаримизда, бухгалтер аутосоринги–бу кичик бизнес равнақининг асосий омилидир. Компаниямизда ишлаётган давр мобайнида биз мижозларимиз кўпайганининг бирқанча асосий сабабларини аниқладик.\nБухгалтер ҳисоботни 11 ой давомида олиб борди, бунинг учун маошини олди, молиявий ҳисобот тайёрланадиган айни пайтда – кетиб қолди.\nОддийгина муғамбирлик: бухгалтер ҳисоб-китобни бир амаллаб юритиб турган, молиявий ҳисобот тайёрлаш учун унинг керакли билим ва маҳорати бўлмаган. Бундай шароитда бухгалтер ўзи учун энг осон йўлни қидиради, одатдагидек, ишини ташлайди-ю қочиб қолади.\nБўлинмалар бўйича касбдошлар билан бундай тоифадаги бухгалтерларнинг қаёқдан пайдо бўлаётганини бир неча бор муҳокама қилдик. Баъзида инсон ўзига турли-туман йўналишлардаги касбларни мўлжаллаб кўриб, уларнинг бирортасини ҳам қойиллатолмаса, ҳар хил хомхаёлларга берилиш туфайли, баъзида кўзига бухгалтерлик ҳеч қандай чуқур билим талаб этмайдиган, жудда оддий ва жўн касб бўлиб кўриниб кетиши, ҳам мумкин. Энг ёмон томони, шундай ночор бухгалтерлар сони йилдан-йилга кўпайиб кетмоқда.\n2. Бухгалтернинг хатоси учун ҳар сафар жарима тўлайвериш раҳбар ва хусусий тадбиркорнинг жонига тегиб кетди.\nБориб-бориб, раҳбар ва тадбиркор солиқ ўз вақтида тўланмаганлиги учун, ҳисобот нотўғри тузилгани учун, солиқ ва меҳнат қонунчилиги бузилгани учун тўлаган жарималарини ҳисоблаб чиқиб, бошини чангаллайди! Шундан кейинги тадбир аутсоринг компаниясини қидиришдан иборат бўлади.\n3. Раҳбарга бошқа мутахассиснинг маслаҳати зарур бўлиб қолади.\nТабиийки, бизнес очилгани боис раҳбарга бухгалтердан ташқари юрист, ташқи иқтисодий фаолият бўйича матахассис, солиқ бўйича маслаҳатчи, молиявий таҳлилчи керак бўлади. Бундай мутахассисларнинг барчасини қулай баҳоларда фақат аутсторинг компанияси мужассам этишимумкин.\n4. Раҳбар ёки хусусий мулк эгасига кафолот керак.\nКўпсонли жарималар, бухгалтернинг қочиб қолиши ва кўтарилган бошқа шовқин-суронлардан кейин раҳбар унга виждонини унутган бухгалтерларнинг қилғиликлари оқибатларидан сақлайдиган кафолот кераклигини англаб етади.\nБу ҳолда ҳисоб-китобларни олиб боришнинг ва ҳисоботларнинг ҳаққонийлиги учун жавобгарликни ҳамжиҳатликда зиммасига оладиган бухгалтерлик ёки аудиторлик компаниялари билан ҳамкорлик зарурати юзага чиқади.\n5. Бизнинг хизматларимиздан фойдаланиб келаётган дўстларимиз, танишларимиз, ҳамкорларимизнинг тавсиялари.\nТадбиркорлар, одатда, бир-бирлари билан учрашиб, янгиликлар, муаммолар ва уларни ҳал этиш йўллари борасида фикрлашиб турадилар. Ходимларни жамлаб олиш, айниқса қизғин муҳокама этиладиган масалалар сирасига, яхши бухгалтерни топиш эса яна ҳам муҳимроқ ишлар қаторига киради. Ўз ишларидан кўнгиллари тўқ мижозлар бизга баъзида уларнинг бизнесини юритиб юборишга кўмаклашган чинакам мутахассис бўлиб шаклланган бухгалтерларни тавсия қиладилар. Аммо раҳбарлар кўпинча афсусланарли ҳолатларга тушган ночор бухгалтерларни ҳам жўнатадилар.\nҲар бир компаниянинг фаолиятида муайян қоидалар бўлади, улар сифатли хизмат кўрсатишни йўлга қўйиш учун керак. Масалан, “мижоз ҳамиша ҳақ – мижоз доимҳимояланган” деган қоида бор. Баъзида мижоз операцияси ҳисобланган амалиётини молиявий талофатга ёки қонуннинг бузилишига олиб келишини кўзда тутмаган ҳолда амалга оширишни режалаштиради. Бундай ҳолларда биз ушбу амалиётни бекор қилишни талаб этамиз ёки уни таваккалчиликларни ва салбий оқибатларни йўқотиш томон ўзгартириш вариантларини тавсия қиламиз.\nБизнинг хизматлар нархи мутахассис бухгалтернинг ўртача ойлик маоши даражасида бўлиб, бу ҳолда корхонанинг 15 фоизни ташкил этадиган ижтимоий суғурта учунажратмаларни тўлашининг ҳожати қолмайди.\nБир сўз билан айтганда бизнинг компания мамлакатимизда тадбиркорликнинг кенг қулоч ёйишига кўмаклашади ва биз янги компанияларнинг бизнес ғояларини ҳаётга татбиқ этиш учун имтиёзли шароитлар тавсия этамиз!


Эронлик блогерлар LG смартфони пишиқлигини танк ғилдираклари остида синаб кўришди\n22:02 / 03.02.2016\nЭронлик блогерлар LG V10 моделидаги смартфоннинг чидамлилигини синаш мақсадида бир қатор тестлар ўтказишди. Шулардан бири смартфонни танк ғилдираклари остига ташлаш бўлган. Бу жараён тасвирлари Youtube порталига жойлаштирилган.\nБлогер дастлаб смартфонни ўз бўйи баландлигидан пастга ташлаган, натижада қурилмада билинар-билинмас асоратлар қолган бўлсада, унинг ишлаш қобилияти ўзгармаган.\nКейин у телефонни шу баландликдан куч билан ерга уради. Натижада, телефоннинг экрани чатнаб кетади, лекин қурилма одатдагидек ишлашда давом этади. Шунингдек, смартфон 10 метр баландликдан пастга ташланганидан кейин ҳам абгор ҳолга келмайди ва синовнинг охирги босқичига бутун етиб келади.\nОхирги босқичда эса блогер смартфонни Т-62 русумли танкнинг темир ғилдираклари остида қолдиради. Натижада, бу тажриба смартфоннинг бутунлай яксон бўлиб, яроқсиз ҳолга келишига олиб келади.\nLG V10 охирги босқичдан ўта олмаган бўлсада, блогерлар смартфоннинг чидамлигига яхши баҳо беришган. Хусусан, улар смартфон 10 м баландликдан пастга тушгани ва экрани зарарланганидан кейин ҳам ишлайверганини таъкидлашган.


Anhor Все посты «Ўзбекгидроэнерго» Тўпаланг ГЭСининг тўғони бузилгани ҳақидаги хабарни рад этди\nТўпаланг ГЭСи тўғонида ҳеч қандай муаммо йўқ, унинг ўпирилиб кетгани ҳақидаги хабарлар сохта. Бу ҳақда 22 июнь куни ижтимоий тармоқларда тарқалган Сурхондарё вилоятидаги Тўпаланг сув омборига туташ ҳудудни сув босиши акс этган видеолавҳаларга жавобан «Ўзбекгидроэнерго» АЖ матбуот хизмати муносабат билдирди, деб ёзади «Фергана» нашри.\n«Айни пайтда ушбу носозлик тўлиқ бартараф этилди. Тўғон билан боғлиқ муаммо мавжуд эмас. Хавотирга ўрин йўқ!», — дейди «Ўзбекгидроэнерго» мутасаддилари.\n«Эътиборлиси, Тўпаланг сув омбори тўғонида муаммо бўлмаган. Қайд этиш жоиз, сув ҳажми секундига 160 куб метрни ташкил этиши Тўпаланг дарёси ўзанида (у секундига 600 куб метр сув олиш имкониятига эга) мутлақо хавфсиз бўлиб, қуйи оқимда жойлашган аҳоли ва корхоналар учун салбий оқибатларга олиб келмади. Ҳодиса оқибатида ҳеч ким жабрланмаган. Вазият тўлиқ назорат остида», — дея таъкидлайди «Ўзбекгидроэнерго» ходимлари.\nЎзбекистон-Тожикистон чегарасининг иккита участкасида чегарада ўзаро алоқа офислари пайдо бўлди\nEltuz нашри Комил Алламжоновдан узр сўради


Financial Times 2020 йилнинг энг яхши бизнес-китоби номини эълон қилди - Zamin.uz\nFinancial Times газетаси ва McKinsey консалтинг компанияси Сара Фрайернинг «Фильтрсиз: Instagram’нинг инсайдерлик тарихи» китобини 2020 йилнинг энг яхши бизнес-китоби деб топди. Ғолиб 30 минг фунт, қисқа рўйхатдан ўрин олган бошқа китобларнинг муаллифлари эса 10 минг фунтдан мукофот пули олади.\nBloomberg журналисти Сара Фрайер ўз китобида Instagram’нинг яратилиши ва эволюцияси ҳақида, шунингдек, Facebook 2012 йилда 1 миллиард долларга стартапни сотиб олиб, Кремний водийсини қандай қилиб шок ҳолатга туширгани ҳақида ёзган.\nFinancial Times муҳаррири ва ҳакамлар ҳайъати раиси Рула Халаф «Фильтрсиз» китоби ҳақида гапирар экан, у ҳозирги куннинг «жуда муҳим» иккита масаласига тўхтатилиб ўтишини айтган: «Йирик технологик компаниялар майдароқ рақибларига қандай муносабатда бўлади?» ва «Ижтимоий тармоқлар билан ишлайдиган компаниялар янги авлод ҳаётини қандай қилиб ўзгартирмоқда?».\nMcKinsey бошқарув ҳамкори Кевин Снидер Фрайернинг китобини «стартап-феномен қандай қилиб давр маданий руҳининг бир қисмига айлагани ҳақида сўзловчи жозибали сага» деб атаган.\n2020 йилда қисқа рўйхатга кирган бешта китобнинг ҳар бир муаллифи 10 минг фунтдан олган:\nАнгус Дитон ва Энн Кейснинг барбод бўлган Америка орзуси ҳақидаги «Умидсизлик ва келажак капитализмидан ўлим»;\nРид Хастинг ва Эрин Мейер Netflix қандай қилиб сайёрадаги энг машҳур ва таъсир доираси кенг компанияга айлангани ҳақида сўзловчи «Қоидаларсиз» китоби;\n«Капитализмни қайта кўриб чиқиш: бизнес қандай қилиб дунёни қутқариб қолиши ҳақида» (Ребекка Хендерсон);\n«Simulmatics корпорацияси қандай қилиб келажакни ихтиро қилди» (Жилл Лепор);\n«Ишсиз дунё» (Дэниэл Сасскинд).\nЯнгиликлар » Дунё » Financial Times 2020 йилнинг энг яхши бизнес-китоби номини эълон қилди


Ҳодиса содир этилган мактаб.\nБеларус пойтахти Минскдан 65 километр узоқликда жойлашган Ступци шаҳридаги 2-сонли мактабнинг 15 ёшли ўқувчиси дарс пайтида ўқитувчи ва синфдошларига пичоқ билан ҳужум қилди.\n-У ўқитувчига пичоқ санчган. Унинг икки синфдоши ўқитувчини ҳимоя қилган. Бироқ ҳужумчи уларни ҳам пичоқ билан яралаган,-деди Беларус тергов қўмитаси матбуот котиби Сергей Кабакович.\nРасмийнинг айтишича, 11 февраль куни мактабнинг 15 ёшли ўқувчиси Вадим М., 53 ёшли тарих ўқитувчиси Марина Пархимовичининг томоғига пичоқ тортган. Ўқитувчи воқеа жойида ҳалок бўлди. Ўқитувчини ҳимоя қилмоқчи бўлган иккита синфдошини яралаган Вадим бошқа хонага кирган ва 17 ёшли 11-синф ўқувчисини пичоқлаб ўлдирган. Яраланган ўқувчилар касалхонага ётқизилди.\nҲужумчи ўқувчи воқеадан икки соат ўтгач мактаб атрофидаги кўп қаватли уйлардан бирининг подъездида қўлга олинган. Ҳозирча жиноят мотивлари аниқ эмас.\nВадимнинг ўқитувчилари, қўшнилари ва синфдошлари у аъло баҳоларга ўқигани, мактабда ҳеч қандай муаммолар ва конфликтларга дуч келмаганини айтмоқдалар.


Янги Ford Expedition’нинг илк суратлари пайдо бўлди\n14:56 / 08.02.2017\nFord компанияси Expedition янги авлоддаги йўлтанламасни тақдим этди. Модель алюминийли кузов элементлари, шунингдек юқори сифатли пўлатни ишлатиш туфайли аввалгиларга қараганда 136 килограммга енгилроқ бўлди.\nFord Expedition янги авлоди 3,5 литрли EcoBoost оиласидаги мотор ёрдамида ҳаракат келтирилади.\nТармоқда йўлтанламаснинг илк тасвирлари пайдо бўлди. Унда модель салонини ҳам кўриш мумкин – у саккиз йўловчига мўлжалланган. Иккинчи қатор ўриндиқлари учинчи қаторга қулайлик яратиш мақсадида олдинга қараб сурилиши мумкин.\nFord Expedition 370 от кучига эга V6 двигатели билан жиҳозланади, у олти поғонали автоматик узатма қутиси билан бирга ишлайди.\nЙўлтанламас 40дан ортиқ электрон ёрдамчи ва хавфсизлик тизимига эга. Шунингдек Ford Expedition мобил гаджетларга мўлжалланган симсиз қувватлантириш қурилмаси, иккинчи қатордаги йўловчиларга кўнгилочар тизим, Apple CarPlay ва Andorid Auto бўлган SYNC 3 мультимедиа тизими, олтита USB-портлар, 12та динамикли B&O аудиотизимига ҳам эга.\nFord Expedition Американинг Луисвилл шаҳридаги заводда ишлаб чиқарилади. АҚШда модель куз ойларида сотувга чиқарилади.


Француз компаниялари Чорвоқ кўли атрофини ободонлаштириш бўйича лойиҳаларни ишлаб чиқади - Zamin.uz\n00:20 / 27.11.2018\nФранцуз компаниялари консорциуми "Orex Loisirs", "Compagnie des Alpes", "Geode", "Egis", "Epode" va "Patriarch" "Бўстонлиқ" туристик зонасини ободонлаштириш бўйича лойиҳаларни ишлаб чиқади. Мазкур лойиҳа жорий йилнинг 21 ноябрь куни Тошкент вилояти ва консорциум ўртасида имзоланган шартнома доирасида амалга оширилади. Бу ҳақда вилоят матбуот хизмати раҳбари Ойбек Мусурмонқулов хабар берди.\n"Тошкент вилоятида алпинизм, сноуборд, аэронавигация, велосипед ва мотор спортини ривожлантириш учун барча имкониятлар мавжуд. Бундан ташқари, эко ва қишлоқ хўжалиги туризмини ривожлантириш учун ҳам имкониятлар бор. Бугунги кунда Бўстонлиқ, Паркент ва Оҳангарон туманларида 160 дан зиёд меҳмонхона қурилмоқда”, дейди Тошкент вилояти ҳокими Ғуломжон Иброҳимов.\nФранция консорциуми компаниялари Чорвоқ кўли атрофида қишки ва ёзги курорт – дам олиш зоналарини аниқлаш ва лойиҳаларни ишлаб чиқиш билан шуғулланди.\nБундан ташқари, Франция ривожланиш агентлиги Чорвоқ тўғони учун бирлашган бошқарув режасини ҳам таклиф қилган. Мазкур режа туризм соҳасида сувдан фойдаланишни оптималлаштиришга имкон беради.\nШунингдек, Франциянинг туризм соҳасидаги мутахассислари Ўзбекистонда шаҳарсозликнинг турли моделларини тақдим этишлари ва инфратузилманинг даражасини ва нархини ҳисоблашлари мумкин. Бу ҳақда Франциянинг Ўзбекистондаги элчихонаси хабар берди.\nОлдин хабар берилганидек, 19-21 ноябрь кунлари Тошкент шаҳрида туризм соҳасида биринчи халқаро инвестиция форуми бўлиб ўтди. Унда хорижий ва маҳаллий инвесторлар билан қатор битимлар имзоланган.\n"Orex Loisirs", "Compagnie des Alpes", "Geode", "Egis", "Epode" va "Patriarch" Нью-Йорк, Лондон, Франкфурт, Шанхай ва Дубайда ўз савдо офислари бўлган йирик француз туризм компаниялари ҳисобланади. “Замин” янгиликларини “Одноклассники”да кузатиб боринг\nЎзбекистоннинг 8 та вилоятида дам олиш учун сув омборлари очилади\n6-12-2018, 23:17, Жамият


Фарғонада “қўл”да бензин нархи ўн мингга чиқдими? - 30 Ноября 2019 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nYakshanba, 08.12.2019, 00:48\nГлавная » 2019 » Noyabr » 30 » Фарғонада “қўл”да бензин нархи ўн мингга чиқдими?\nМаълумки, ноябрь ойининг охирларида республикамиз вилоятларида метан қуйиш шахобчаларида навбатга турган машиналар километрларга чўзилиб кетди. Бу ҳолат оддий фуқаролар томонидан ҳаво совиши билан магистрал қувурларда газ босимининг тушиб кетиши билан боғласа, айримлар табиий газ аҳоли хонадонларига берилиши сабаб тунда "метензапрафкалари” нинг ишлашига рухсат берилмаётганлиги билан изоҳлашмоқда. Ҳақиқатдан ҳам водий вилоятларида метан қуйиш шахобчаларининг тонги 7:00 дан тунги 18:00 гача ишлашига рухсат берилган дейилмоқда. Ижтимоий тармоқларда билдирилаётган фикрларнинг аксарияти бугунги кундаги шу ҳолатлардан норозиликлар билан боғлиқ.\nАчинарли ҳолат шундаки, метан қуйиш шахобчаларида кузатилаётган бу ҳолат бевосита бошқа соҳаларга ҳам ўз таъсирини ўтказмоқда.\n– Машинамга бир ҳафтадан буён "қўл”дан литрини 10 минг сўмдан бензин қуйяпман,- дейди Бағдод шаҳарчасида истиқомат қилувчи Иномжон Усмонов. – Тасаввур қиляпсизми 10 минг сўм-а?! 7 соатлаб келадиган метандаги навбатларга эса вақт йўқ, тирикчилик қолиб кетади. Бир дўстимнинг маслаҳати билан кечадан буён Тошкентга қатновчи таксичиларга бензин "заказ” қиляпмиз. Иложимиз қанча, қиммат бўлса ҳам шахобчаларда бензин бўлса қуямиз. Лекин қани ўша бензин? Фикримча, яқинда пойтахтда ҳам метан шахобчалари у ёғида турсин мен каби илтимос қилганларнинг ҳисобига бензин қуйиш шахобчаларида ҳам турна қатор "очеред”лар юзага келади. Биласизми, бу ҳолатлар нимани билдиради? Минг марта ОАВ,интернет нашрларида бонг урганимиз билан, ҳар йили шу ҳолат такрорланаверса ҳам, айни ҳақиқат шу – биз куз-қиш мавсумига тайёр эмасмиз. Бу аччиқ ҳақиқат!\nЭрта тонгдан ишга отланаркансиз Фарғонанинг туман ва шаҳарлари йўл четларида ўз манзилларига вақтида етиб бора олмаётган минглаб фуқароларни, талабалар, ўқувчилар, оддий ишчиларни кўрасиз. Таксилар, автобуслар, микро автобуслар аллақачон йўл кира ҳақларини тенг баробарига ошириб олган.\n–Риштон-Бағдод туманига дамаслар 1500 сўм эди. Ҳар куни ўқишга қатнайман, –дейди Нилуфар Қозоқова. – Бир ҳафта бўлди. Йўл ҳақлари 3000 минг сўмга "чиқиб олди”. Ҳар доимгидек, метандаги очередлар, бензин, свет,газнинг йўқлиги касофати оддий халқ бўйнига тушади. Риштон-Фарғона шаҳар йўналишлари таксилари ҳам бирданига 10 минг сўмдан 20 минг сўмга чиқиб олди. Уларнинг ҳам иложи қанча, "қўл”дан бензин қуйишяпти. Метан қуйиш шахобчаларида эса уларнинг умри ўтиб кетиши тайин. Одамлар ҳам борига шукр қилиб, такси камлиги учун дарров ўтириб олишади. Айрим машинаси бор қишлоқдошларимиз аллақачон уловларини гаражга олиб кириб қўйган.\n–Фарғона шаҳрининг Қиргули мавзесига кетаверишдаги ёқилғи қуйиш шахобчаси бир ойдан бери тумонат одамлар билан гавжум. Навбатингиз бир ярим икки соатда келади, –дейди Фарғона шаҳри Бешбола маҳалла фуқаролари йиғинида истиқомат қилувчи Алиқул ота Сафоев. -Ўғлимнинг машинасини миниб чиқдим. Ўзи таксида ишга кетди. Мен уларга ёрдам бўлсин, деб бензинга навбатга турибман. Метан қуйиш навбатига эса ярамайман. Нима қилардик… Доимгидек сабр қиламизда. Бу кунлар ҳам ўтиб кетар?!\nЁқилғи қуйиш шахобчаларидаги навбатда турган аҳоли бензин "запрафка”ларида терминалларнинг ишламаётгани ва фақат нақд пулга хизмат кўрсатилаётганлигини айтишмоқда. Бу эса банк кираверишларидаги банкоматларда ҳам узундан узун навбатларнинг юзага келишига сабаб бўлмоқда.\nБу каби ҳолатларнинг якуни бормикан? Бешболалик Алиқул отанинг айтганидек, нима қилардик… Доимгидек сабр қиламизда. Бу кунлар ҳам ўтиб кетар?\nКатегория: KUN YANGILIKLARI / ЯНГИЛИКЛАР / ХАБАРЛАР / HABARLAR / UZBEKISTAN 24 | Просмотров: 12 | | Теги: #Yangilik, #habarlar, #ahborot, #Yangiliklar, #uznews, #newsuz, #xabarlar, #новости, #news | Рейтинг: 0.0/0


Тадбирда Республика бўйича экиладиган экинларни тегишли вазирлик ва ташкилотлар томонидан умумий режалаштирилмаслиги натижасида қишлоқ хўжалиги экинларининг нарх-навоси борасида ҳар йили турлича ҳолат юзага келиши, шу сабабли, деҳқонларнинг кўпчилик ҳолатда иқтисодий зарар кўриши ҳамда қачондан экинларни тўғри режалаштириб экиш ишлари бошланиши борасида савол билан мурожаат қилинган.\n«Бир неча кун аввал Ўзбекистон қишлоқ хўжалигида кейинги 10 йилликка мўлжалланган дастур биринчи бор муҳокамага қўйилди. Тўғрисини айтиш керак, шу пайтгача соҳада аниқ стратегия ва режанинг ўзи бўлмаган.\nШу йилнинг 1 октябрига қадар кенг халқ муҳокамасига қўйилган ва тўлдириладиган мазкур дастур асосида эндиликда соҳада аниқ режа асосида ишланади. Ўйлайманки, режалаштириш борасида саволингизга мана шу дастур тўла ечим бўла олади», - дея Фермер, деҳқон хўжаликлари ва томорқа ер эгалари кенгаши раиси Актам Хайитовнинг сўзларини келтирмоқда Kun.uz мухбири.\nҚишлоқ хўжалиги вазири: «Бизда ер муносабатларини тартибга соладиган янги кодексга талаб бор»


Ҳафтанинг энг қизиқарли суратлари - 06.11.2020, Sputnik Ўзбекистон\nШу ҳафта 31 октябрь - 6 ноябрь кунлари давомида жаҳоннинг етакчи халқаро фото-агентликлар ва ОАВлар томонидан тасвирга олинган энг қизиқарли суратларни... 06.11.2020, Sputnik Ўзбекистон\n13:05 06.11.2020 (янгиланди: 17:07 06.11.2020)\n© AFP 2018 / Oli ScarffАнглия, одамлар тунги кафе ёпилишидан сўнг.\n© AP Photo / Marcio Jose SanchezАҚШ, Портлендда норозилик намойишлари вақтида.\n© AFP 2018 / Olivier DoulieryАҚШ, Вашингтон сайлов натижалари.\n© AFP 2018 / Jeffrey Groeneweg / ANPНидерландия, Спейкениссе шаҳрида “Китлар думи” ҳайкали метро поездининг сувга қулашидан сақлаб қолди.\n© AP Photo / Ramon EspinosaҚўлқоп ва ниқоб таққан ўқувчи қиз, Гавана\n© Sputnik / Aleksey Nikolskyi / Фотобанкка ўтишРоссия президенти Владимир Путин Чудов монастири янги археология музейида экскурсия вақтида.\n© Sputnik / Vitaliy Timkiv / Фотобанкка ўтишКраснодар шаҳри, Кубан казак армияси фахрий қоровул казаклари Россия Федерациясининг Давлат байроғини кўтариш маросимида.\n© REUTERS / Turkey's Disaster and Emergency Management Presidency Туркия, Измирда қутқарувчилар вайроналардан болани чиқармоқда.\n© REUTERS / Kemal AslanТуркия, Измир. Қутқарувчилар қурбонларни қидирмоқда.\n© Sputnik / Viktor Tolochko / Фотобанкка ўтишМинскда норозилик намойиши вақтида.\n© Sputnik / Ekaterina Chesnokova / Фотобанкка ўтишМосква рақс театри раққослари.\n© REUTERS / Lee SmithEat For England ҳайкали, Крамлингтон, Буюк Британия.\n© Sputnik / Alexandr Kryazhev / Фотобанкка ўтишНовосибирск олий ҳарбий қўмондонлик мактабининг курсантлари полигонда тактик ва махсус машғулотлар пайтида\n© REUTERS / Jorge Cabrera Гондурас, тошқиндан зарар кўрган ҳудуд. панжара ортидаги ит\n© AP Photo / Ng Han GuanХэллоуин кечасида ҳамшира костюмини кийинган аёл. Пекин савдо майдони.\n© Sputnik / Vladimir Pesnya / Фотобанкка ўтишГимнастикачи Татьяна Набиева, Алексей Немовнинг "Спорт афсоналари" шоуси.\n© AFP 2018 / Mohd RasfanМалайзия, Гентинг Семпе шаҳри, маймунлар ниқоб билан ўйнамоқда.


2015 йилнинг биринчи ярмида Россияга импорт ҳажми 40 фоизга камайиб кетди\n07:56 / 08.08.2015\n2015 йилнинг биринчи ярмида Россияга узоқ хорижий давлатлардан маҳсулотлар импорти 39,6 фоизга, яъни 90,42 млрд долларгача камайиб кетди. Бу ҳақда Россия Федерал божхона хизматининг хабарида маълум қилинди.\n2015 йилнинг июлида узоқ хорижий давлатлардан маҳсулотлар импорти умумий қиймати 13,782 млрд долларни ташкил қилди ва июнь ойига нисбатан 3,9 фоизга кўпайди, бироқ 2014 йилнинг июль ойидаги кўрсаткичга нисбатан 1,8 марта камайди.\n2015 йилнинг июнида узоқ хорижий давлатлардан импорт қилинадиган маҳсулотлар таркибида машиналар ва ускуналар улуши 47,7 фоизни ташкил қилди (2014 йилнинг январь-июнида 51,1 фоизни ташкил қилган).\nБу маҳсулотларнинг умумий импорт қиймати 2014 йилнинг январь-июнига нисбатан 42,9 фоизга, жумладан: механик ускуналар – 35,1 фоиз, электр ускуналар – 38,8 фоиз, ерусти транспорт воситалари (темир йўлдан ташқари) – 56,5 фоиз, оптик ускуналар ва қурилмалар – 32,5 фоизга камайиб кетди.\nЕнгил автомобиллар импорти 51,9 фоизга, юк автомобиллар импорти эса 76,0 фоизга камайиб кетди.


«Малика» бозори: аслида нималар бўлган ва нима ўзгармоқда? | Futura – ҳаммаси ахборот технологиялари, маркетинг ва стартаплар ҳақида «Малика» бозори: аслида нималар бўлган ва нима ўзгармоқда? – Futura – ҳаммаси ахборот технологиялари, маркетинг ва стартаплар ҳақида\n13 aprel 16:59\n«Малика» бозори: аслида нималар бўлган ва нима ўзгармоқда?\nСўнгги пайтда ижтимоий тармоқ саҳифаларида халқ орасида «Малика» савдо маркази сифатида танилган бинода савдо қилаётган тадбиркорлар нохуш кайфиятда акс этган видео лавҳалар кўпайиб қолди. Kun.uz мухбири вазиятга ойдинлик киритиш учун савдо маркази маъмурияти билан суҳбатлашди.\nМаълум қилинишича, собиқ «Малика» ишлаб чиқариш бирлашмаси биноси ва унга тегишли мулклар 1994 йили Хусусийлаштириш, монополиядан чиқариш ва рақобатни ривожлантириш қўмитаси (ҳозирда Хусусийлаштирилган корхоналарга кўмаклашиш ва рақобатни ривожлантириш Давлат қўмитаси сифатида қайта ташкил этилган) томонидан хусусийлаштиришга тегишли тартибда чиқарилганди.\nKun.uz мухбири билан суҳбатлашган Premium Prime Service МЧЖ директори ўринбосари Азимов Асқарнинг таъкидлашича, «Малика» биносининг хусусийлаштирилиши чоғида ҳуқуқий камчиликларга йўл қўйилганди. Шуни эътиборга олиб, прокуратура ходимлари ҳокимнинг тегишли қарори юзасидан тақдимнома киритиб, иш суд тартибида кўриб чиқилганди.\n«Узоқ вақтдан бери суд мазкур ишни бир нечта инстанция босқичларида кўриб чиқди, прокуратура тақдимномасини қаноатлантирган. Бинонинг собиқ эгалари бўҳтон ва туҳматлар билан қонуний чиқарилган қарор ва ҳукмларни чиппакка чиқармоқчи бўлди. Шундан сўнг, собиқ «Малика» тасарруфида бўлган барча мулклар Тошкент шаҳар ҳокимлиги балансига талаб қилиш шарти билан қайтарилди», дейди Азимов.\nҲақиқатан, 2018 йил 9 февраль куни Ўзбекистон Республикаси Бош вазири Абдулла Арипов тасдиқлаган ҳужжатга кўра, бино Тошкент шаҳар ҳокимлиги ҳисобига ўтказилгани, савдо маркази ижара шартномаси асосида хўжалик юритувчи субъектларга берилиши маълум қилинди.\n«Биз ҳам ўрнатилган тартибга риоя қилган ҳолда, Шаҳар бинолардан фойдаланиш департаменти ва Давлат мулкини ижарага бериш маркази билан учтомонлама шартнома тузганмиз. Маълумот учун айтиб ўтиш керакки, 1 кв метр учун ўртача 213,445 сўм ижара ҳақи тўланади, бир ойда ўртача ҳисобда 900 миллион сўмдан ортиқ ижара пулини давлат ғазнасига тўламоқдамиз. Бу рақамларни аввалги давр билан солиштирсак, (бино хусусий мулк эътирофида бўлган пайт – таҳр.) мажбурий тўловлар умумий суммаси 100 миллион сўмдан зўрға ошганди. Вазиятга баҳо бериб, англаш мумкинки, давлат тасарруфида турган бинодан фойдаланганлик учун ижара ҳақини тўлашимиз анча манфаатли бўлмоқда, яъни даромадлар қора схема орқали шахсий чўнтакка тушиб қолмаяпти», дейди директор ўринбосари.\nАзимовнинг сўзларига кўра, собиқ «Малика» ишлаб чиқариш биноси аслида сунъий банкротлик қурбонига айланиб, шахсий манфаати ва нафсини ўйлаган кимсалар томонидан талон-тарож этилган.\n«Бинонинг собиқ эгалари ҳалигача бизга тазйиқ қилиб, «раҳнамолари» ёрдамида турли йўллар билан ташвиш туғдирмоқда. Аслида биз ҳалол ва қонун устуворлиги тамойили асосида иш олиб боряпмиз.\nСавдо маркази А блокида жойлашган дўконларда инновацион Showroom ташкил этишни режалаштиряпмиз, яъни харидорлар ёруғ ва кенг хонада маиший техника, аудио ва видео товарларни кўздан кечириши, мутахассис маслаҳати билан танишиши мумкин. Харидлар расмийлаштириладиган ва асосий дўкон сифатида Б блокда жойлашган дўконлар қайд этилади.\nБунинг бошқа афзаллик томони бор, якка тартибдаги тадбиркор сифатида фаолият олиб бораётган ишбилармонлар юридик шахс сифатида рўйхатдан ўтиб, ишчилар билан расман меҳнат шартномаси тузади. Гап шундаки, қонунчиликдаги нормага кўра, 10 кв метр ҳудуддан катта жойда ноозиқ-овқат чакана савдо фаолиятини олиб бораётган ишбилармонлар юридик шахс сифатида рўйхатдан ўтиши керак. Биздан айнан қонун талабини амалга ошириш учун тадбиркорларга огоҳлантириш хати юбориб, фаолиятини ўрнатилган тартибга кўра мувофиқлаштириш сўралмоқда. Бунинг ваҳима қиладиган ёхуд ноқонуний жиҳати йўқ», дейди Асқар Азимов.\nМаълумот учун, савдо маркази Б блоки умумий майдони 1200 кв метр бўлиб, Premium Prime Service МЧЖ ва унинг иқтисодий ҳамкорларига қарашли 10та дўкон, ундан ташқари 34та дўкон мавжуд. Эндиликда дўконлардаги савдо қилиш майдони қисқартирилиб, талабгорлар учун янги ҳудуд ҳозирланиши режалаштирилган.\n100 долларлик «Huawei Y5 Lite» тақдим этилди\nОлимлар вегетарианлик сайёра учун хавфли эканини айтишди\nИнтернет ҳақидаги амалга ошмаган башоратлар\nXiaomi Redmi Note 7 эртага тақдим этилиши кутилмоқда\nҚандай қилиб мижозни компаниянинг мухлисига айлантириш мумкин?\nSamsung икки йил ичида илк бор даромади пасайганини маълум қилди


13:04 03.12.2019 (Янгиланган 15:21 03.12.2019) Ҳавола олиш\nЭмомали Раҳмоннинг тўнғич ўғли, Душанбе шаҳри раиси Тошкентга келди. Ҳокимликда Жаҳонгир Ортиқхўжаев ва Рустам Эмомали ўзаро муносабатларнинг бугунги ҳолати ва истиқболларини муҳокама қилишди.\nТОШКЕНТ, 3 дек — Sputnik. Тошкент шаҳар ҳокимлигида Душанбе шаҳри раиси Рустам Эмомали бошчилигидаги делегация билан учрашув ўтказилди. Унда икки томонлама муносабатларни янада ривожлантириш масаласи муҳокама этилди.\nПойтахт ҳокимлиги матбуот хизмати хабарига кўра, Жаҳонгир Ортиқхўжаев Тошкент Душанбе билан ҳар томонлама муносабатларни ривожлантиришга тайёр эканлигини билдирган.\nЖаҳонгир Ортиқхўжаев Сеул шаҳри мэри билан учрашди\nРустам Эмомали самимий қабул ва дўстона муҳит учун миннатдорлигини изҳор этган ва Тошкентнинг қурилиш соҳасидаги тажрибаси билан танишиш ниятидалигини маълум қилган.\nШунингдек, келгуси йилда Душанбеда Тошкент кунларини ташкил этиш ва унинг доирасида ёшлар форумини ўтказиш режалаштирилаётганлигини айтган.\nУчрашув давомида икки томон вакиллари ўртасида 2020-2021 йилларда Тошкент шаҳри ва Душанбе шаҳри ижроия қўмиталари ўртасида савдо-иқтиосдий ва маданий-гуманитар соҳаларда биргаликда бажариладиган тадбирлар режасини амалга оширишга қаратилган битим имзоланди.\nМДҲ пойтахтлари ИИО раҳбарлари ўзаро ҳамкорликни кучайтиришга келишиб олишди\n“Тарихимиз куйласин ҳофиз”: Юлдуз Усмонова ва Шабнами Сурайёдан янги тарона – видео\nРустам Эмомали, Жаҳонгир Ортиқхўжаев, Душанбе, Тошкент


Тавҳиднинг муҳим 3 жиҳати - Musulmonlar\nСавол: Инсонни фақатгина Аллоҳга қуллик қилиши нимани ифодалайди?\nИнсон ўз нафсига қул бўлиб қолмаслигини ифодалайди. Ислом – инсоннинг ичидаги ёвуз ҳиссий шахсиятчиликига ва ўз нафсига асир бўлиб қолишига қаршидир. Чунки бу нарса инсонни ақли, иродаси ва виждонини қул қилиб олади. Қуръони Карим бундай ҳолатни “Ўз орзу-истакларини ўзларига илоҳ қилиб олганлар” деб тушунтиради. Ояти Карима шундай:\n“Айтинг эй Муҳаммад: “Эй аҳли китоб, бизга ҳам сизга ҳам баб-баробар бўлган бир сўзга келинглар – ёлғиз Аллоҳгагина ибодат-қуллик қилайлик, Унга ҳеч нарсани шерик қилмайлик ва бир-бировларимизни Аллоҳдан ўзга худо қилиб олмайлик. Агар улар юз ўгирсалар, унда сизлар: “Гувоҳ бўлинглар, биз мусулмонлар – ягона Аллоҳга таслим бўлгувчилармиз (яъни, сўссиз ва шартсиз айтганини) қилгувчилармиз” деб айтинглар! ” (Оли Имрон 3/64)\nДемак Аллоҳгагина қуллик қилиш мана шу уч нарсани олдини олади, яъни инсон ўз нафсига қул бўлиб қолишини, ўзи каби бошқа бир инсонга қул бўлиб қолаишини ва мол-дунёга қул бўлиб қолишини олдини олади. Агар бунинг акси бўлса-чи, инсон айнан ўзи каби ёки ўзидан ҳам паст табақадаги мавжудотларга қул ва мутеъ бўлиб қолган ҳисобланади.\nИбодат Куфр Тавҳид


Америка кубоги: Қатар ва Австралия бормайдиган...\n24.02.2021 10:51 0 1346\nФутбол бўйича Қатар ва Австралия терма жамоалари Америка кубогида қатнашишдан бош тортди. Бунинг сабаби маълум эмас.\nАмерика кубоги бу сафар меҳмонларсиз ўтади — барча жамоалар жанубий америкаликлар.\nЖанубий Америка чемпионати (Америка кубоги) 2020 йили Аргентина ва Колумбияда ўтказилиши керак эди. Бироқ коронавирус пандемияси сабабли 2021 йил ёзига кўчирилганди. Мусобақалар 11 июндан 10 июлга қадар ўтказилади.\nфутбол Қатар Австралия америка кубоги\nСиёсат 11/04, 22:27\nҚатар Амири билан учрашув